ΥΠΕΡΒΑΣH για καθαρή λύση | ΤΟ ΠΑΡΟΝ\nΥΠΕΡΒΑΣH για καθαρή λύση\nSeptember 24, 2007 στις κατηγορίες ΠΟΛΙΤΙΚΗ,\nΜάλιστα το ενδεχόμενο, ο κίνδυνος ακόμα και της οργανωτικής διάσπασης, δεν είναι απλώς μια εκτίμηση, έστω ακραία. Είναι πλέον φόβος ακόμα και κορυφαίων στελεχών του Κινήματος, που διαδραματίζουν κεντρικό ρόλο στις –κρίσιμες έτσι κι αλλιώς…– διεργασίες και εξελίξεις.\nΈτσι κι αλλιώς το ψυχικό χάσμα μεταξύ των στελεχών εκείνων που έχουν ταχθεί με τον ένα ή τον άλλο «μονομάχο» είναι τεράστιο. Έχουν ανταλλαγεί βαρύτατες εκφράσεις. Έχουν γίνει ακραίες συγκρούσεις. Μεγαλύτερες ακόμα κι από συγκρούσεις μεταξύ στελεχών της Χαρ. Τρικούπη και της κυβέρνησης, ας πούμε!\nΔιότι το να αποκαλείς συντρόφους σου (υποτίθεται) όργανα «δεξιάς πολιτικής» και «της διαπλοκής» ή «των συγκροτημάτων ΜΜΕ» δεν είναι απλώς μια βαρύτατη έκφραση. Είναι πολωτική έκφραση!\nΕδώ πάντως που έχουν τα πράγματα οδηγηθεί, το κόμμα που ίδρυσε ο Ανδρέας Παπανδρέου βιώνει όχι μόνο μια απʼ τις χειρότερες κρίσεις του, αλλά μια τραγωδία, κυριολεκτικά.\nΟυσιαστικά καλείται να επιλέξει αρχηγό ή τον φέροντα την καταλυτική ευθύνη για τη χειρότερη ήττα της ιστορίας του και αποδειχθέντα ανίκανο για στοιχειώδη έστω ανασυγκρότηση πολιτική και οργανωτική ή ένα στέλεχος ικανό μεν αλλά έως και επικίνδυνο εξαιτίας ακριβώς μιας πολυπραγμοσύνης άνευ αίσθησης ορίων και υποστηριζόμενο απʼ τα διαπλεκόμενα αμαρτωλά συγκροτήματα!\nΊσως γιʼ αυτό ιδιαίτερα τις τελευταίες ώρες έχουν ενταθεί η συζήτηση, οι ζυμώσεις και οι διεργασίες για τον λεγόμενο «τρίτο πόλο», μια λύση-πρόταση δηλαδή υπέρβασης των δύο βασικών μονομάχων.\nΑυτή η μαγική λέξη «υπέρβαση» ακούγεται όλο και περισσότερο μεταξύ των πληγωμένων και αηδιασμένων μελών και οπαδών του ΠΑΣΟΚ.\nΜια συζήτηση, μια πολιτική τάση στην οποία συμμετέχουν αρκετά κορυφαία στελέχη, αλλά δίχως μεταξύ τους πολιτική ομοιογένεια, δίχως κοινή αντίληψη για το πρόσωπο το οποίο θα ηγηθεί αυτής της εναλλακτικής υποψηφιότητας.\nΗ Άννα Διαμαντοπούλου επιθυμεί να είναι αυτή που θα εκφράσει αυτήν την αγωνία. Ακούγονται ακόμα τα ονόματα του Μιχ. Χρυσοχοΐδη, του Α. Λοβέρδου, ακόμα και του Θ. Πάγκαλου, ακόμα και του Π. Ευθυμίου!\nΒεβαίως επικρατεί και η –βάσιμη…– εκτίμηση ότι αυτό που επιδιώκει η Άννα Διαμαντοπούλου είναι η διαπραγμάτευση με έναν εκ των δύο διεκδικητών ή και με τους δύο ακόμα…\nΓεγονός είναι πως η επιπέδου ποδοσφαιρικού διαμάχη Γιώργου – Βενιζέλου έχει αρχίσει να κουράζει την πλειοψηφία των στελεχών και μελών του ΠΑΣΟΚ. Και αυτό ίσως αποδειχτεί καταλυτικό για τις εξελίξεις…\nΓια παράδειγμα, δεν λείπουν και οι εκτιμήσεις ότι τελικά δεν αποκλείεται να δούμε στις 11 Νοέμβρη ακόμα και παραπάνω από τρεις υποψηφιότητες!\nΠώς ο Βενιζέλος «βοήθησε» τον Γιώργο!\nΣε αυτό έβαλε το χέρι του, άθελά του βέβαια, ο ίδιος ο Β. Βενιζέλος.\nΕνώ ο Γ. Παπανδρέου ήταν κυριολεκτικά «στο καναβάτσο», βασικός υπεύθυνος όχι μόνο μιας εκλογικής συντριβής, αλλά και μιας πρωτοφανούς πολιτικής ανικανότητας, ενώ η αποχώρησή του φάνταζε -και ήταν- μονόδρομος, ενώ συγκέντρωνε τα πυρά της συντριπτικής πλειοψηφίας των πασόκων, με τις κινήσεις του απ’ τη Δευτέρα και μετά κυριολεκτικά τον… νεκρανάστησε!\nΠράγματι. Την Κυριακή το βράδυ ο Γιώργος ήταν όχι απλώς «διαλυμένος», αλλά ψυχολογικά… στα τάρταρα!\nΉταν έτοιμος να τα παρατήσει και να φύγει. Δεν άντεχε το βάρος της συντριβής. Ήταν έτοιμος να πράξει το περίπου αυτονόητο, αυτό που είχε επισημάνει «ΤΟ ΠΑΡΟΝ», ότι δηλαδή «ο χαμένος πάει σπίτι του».\nΈκανε το πρώτο βήμα, ημιτελές βέβαια, μα σοβαρό με δεδομένη μάλιστα και τη μυθολογία που είχε διαμορφωθεί, ότι δηλαδή αντιμετωπίζει το κόμμα ως ιδιοκτησία του και… δεν δίνει τα κλειδιά!\nΚαι ενώ βρισκόταν σε αυτήν τη δεινή θέση, δεινότερη δεν υπήρχε, ήρθε ο Β. Βενιζέλος να τον… νεκραναστήσει με λαθεμένες κινήσεις που έκανε απ’ τη Δευτέρα και μετά, τη μία μετά την άλλη!\nΑς σημειωθεί δε, ότι πράγματι τη Δευτέρα το κλίμα ήταν συντριπτικά αρνητικό για τον Γιώργο. Πράγματι ήταν τελειωμένος μεταξύ των στελεχών και οπαδών του ΠΑΣΟΚ. Πράγματι οι συσχετισμοί ήταν συντριπτικοί σε βάρος του, στο επίπεδο του 80%-20%, όπως εξάλλου καταγράφηκε και στις δημοσκοπήσεις.\nΚάπου εκεί… ο Βενιζέλος έχασε το μέτρο, μαζί και την μπάλα!\nΠρώτον, προσέφυγε στον Σημίτη. Τραγικό λάθος. Ενεργοποίησε τα αντανακλαστικά του κομματιού εκείνου του ΠΑΣΟΚ που χρεώνει στον Σημίτη όλη τη σημερινή κακοδαιμονία και… δεν θέλει να τον δει ούτε ζωγραφιστό!\nΔεύτερον, εμφανίστηκε δίπλα του μια σειρά στελεχών του σημιτικού καθεστώτος που στα μάτια του λαού εκφράζουν τη φθορά και διαφθορά. «Τα χειρότερα ”εξαπτέρυγα” του Σημίτη και του σημιτισμού», κατά τη χαρακτηριστική έκφραση ιστορικού στελέχους του Κινήματος!\nΤρίτον, προέβη σε σειρά δηλώσεων που απέπνεαν αλαζονεία, οίηση, περιφρόνηση του εσωκομματικού αντιπάλου. Έτσι απώθησε… Δηλώσεις, για παράδειγμα, του τύπου «εγώ ως μελλοντικός ηγέτης της δημοκρατικής παράταξης…» ή «θα δώσω διακριτό ρόλο στο Γιώργο», μόνο αμετροέπεια έβγαλαν και μόνο οργή προξένησαν…\nΤέταρτον, έβγαλε απ’ το… ψυγείο τους περιβόητους «καθηγητές» για να δηλώσουν τη στήριξή τους. Μα κακό τού έκανε. Ορισμένοι απ’ αυτούς καλώς ή κακώς έχουν ταυτιστεί με το συγκρότημα Λαμπράκη. Άλλοι βαρύνονται με άλλου τύπου «αμαρτίες», όπως ο κ. Σταθόπουλος, ο… υπουργός των ταυτοτήτων. Προκάλεσε έτσι.\nΠέμπτον και σημαντικότερο. Ταυτίστηκε με τους «νταβατζήδες» των ΜΜΕ ή έτσι τουλάχιστον φάνηκε. Και αυτό το αξιοποίησε δεόντως η πλευρά του Γιώργου, κατόπιν υποδείξεων έμπειρων, ιστορικών στελεχών. Έτσι ενεργοποίησε αντανακλαστικά ιστορικά και αρνητικά φορτισμένα, όπως την περίοδο της αποστασίας…\nΜε όλα τα παραπάνω, επαναλαμβάνουμε, λάθη ξανάφερε στο προσκήνιο τον Γιώργο, που ήταν έτοιμος να πετάξει λευκή πετσέτα.\nΟ κόσμος του ΠΑΣΟΚ έτσι κι αλλιώς και ανεξαρτήτως αισθημάτων για τη συντριπτική ήττα δεν συγχωρεί όποιον του φανεί ότι θέλει να επιτρέψει στους «νταβατζήδες» να βάλουν χέρι στο Κίνημα.\nΤα αποτελέσματα, ορατά.\nΠλέον η αναμέτρηση από περίπατος του Βενιζέλου έχει μετεξελιχθεί σε ντέρμπι. Με όλα τα ενδεχόμενα ανοιχτά…\n«Νταβατζήδες» και ΝΔ\nΑς σημειωθεί ότι μπορεί μεν τώρα να είναι το ΠΑΣΟΚ που περνά μια δεινή κρίση ένεκα του εκλογικού αποτελέσματος.\nΑλλά τα ίδια θα πέρναγε η ΝΔ, αν το αποτέλεσμα ήταν ατυχές. Και λέγοντας ατυχές δεν εννοούμε μόνο μια ήττα. Αλλά ακόμα και την περίπτωση που θα ήταν μεν πρώτο κόμμα, αλλά χωρίς αυτοδυναμία.\nΌλες οι πληροφορίες συγκλίνουν στο ότι θύμα των διαπλεκομένων θα ήταν σε μια τέτοια περίπτωση ο Κώστας Καραμανλής. Με όχημα σε αυτήν την περίπτωση την Ντόρα, ποιον άλλο;\nΈτσι κι αλλιώς οι εκτιμήσεις έγκυρων πολιτικών κύκλων είναι ότι αν αλωθεί πλήρως η Χαρ. Τρικούπη, τότε έρχεται η σειρά της Ρηγίλλης, στοχοποιείται πλέον ο Καραμανλής…\nΜάλιστα το ενδεχόμενο, ο κίνδυνος ακόμα και της οργανωτικής διάσπασης, δεν είναι απλώς μια…


ΚΑΡΦΩΤΙΚΟ: Σκόπια: Συνελήφθη μεθυσμένος υπάλληλος της Υπηρεσίας Πληροφοριών στο γήπεδο\nΣκόπια: Συνελήφθη μεθυσμένος υπάλληλος της Υπηρεσίας Πληροφοριών στο γήπεδο\nΜε τον Πρόεδρο Ιβάνοφ.. ξεμέθυστοι!\nΟ 25χρονος Μπλακόιτσε Ριστόφσκι, υπάλληλος της Υπηρεσίας Πληροφοριών συνελήφθη, πριν από την έναρξη του ‘Σούπερ Καπ’, από αστυνομικούς που έκαναν έλεγχο...\n... στους εισερχόμενους στο γήπεδο.\nΤο δημοσίευμα σημειώνει ότι ο Ριστόφσκι ήρθε σε σύγκρουση με τους αστυνομικούς λόγω του εμπεριστατωμένου ελέγχου και της καθυστέρησης, για να περάσει στο εσωτερικό του γηπέδου. Μάλιστα, έσπρωξε βίαια τον αστυνομικό προέβαινε σε έλεγχο για να εισέλθει στο γήπεδο.\nΑστυνομικές πηγές αναφέρουν ότι στο επεισόδιο κατέφθασαν και άλλοι αστυνομικοί στους οποίους έδειξε την υπηρεσιακή του ταυτότητα, ότι ήταν, δηλαδή, υπάλληλος της Υπηρεσίας Πληροφοριών. Λόγω της αντίστασης που προέβαλε συνελήφθη και οι αστυνομικοί του πέρασαν χειροπέδες.\nΟδηγήθηκε στο αστυνομικό τμήμα του Κίσελα Βόντα, όπου σε έλεγχο που του έγινε αποδείχθηκε ότι είχε αρκετή ποσότητα αλκοόλ στο αίμα του. Ο δημόσιος εισαγγελέας διέταξε τη σύλληψη του γιατί παρεμπόδισε έναν κρατικό υπάλληλο να εκτελέσει το καθήκον του, σημειώνει το δημοσίευμα. (makfax.com, βαλκανικό περισκόπιο)\nΑναρτήθηκε από Καρφωτικός στις 14:32


Σοκαρισμένη η Λέσβος θρηνεί τον εικοσάχρονο\nΤο παλικάρι τίναξε τα μυαλά του με καραμπίνα, επειδή είχε τρακάρει το αγροτικό αυτοκίνητο του πατέρα του.\nΘρήνος στη Λέσβο, καθώς ένα 20χρονο παλικάρι έβαλε τέλος στη ζωή του με κυνηγετική καραμπίνα, επειδή νωρίτερα είχε τρακάρει το αυτοκίνητο του πατέρα του! Τραγική φιγούρα, η 14χρονη αδερφή του, που εκείνη την ημέρα είχε γενέθλια και η οποία τον βρήκε νεκρό μέσα σε λίμνη αίματος. Το θλιβερό περιστατικό συνέβη στο χωριό Πηγή και έχει προκαλέσει σοκ στην τοπική κοινωνία, ενώ έχει βυθίσει στο πένθος την οικογένεια του νεαρού, η οποία αδυνατεί να συλλάβει τον λόγο για τον οποίο ο 20χρονος πήρε την απόφαση να αυτοκτονήσει.\nΟλα άρχισαν το βράδυ της Παρασκευής, όταν ο νεαρός, που υπηρετούσε τη στρατιωτική του θητεία σε μονάδα του Πολιχνίτου Λέσβου, γύρισε προβληματισμένος στο σπίτι του. Ο λόγος ήταν ότι λίγο νωρίτερα είχε τρακάρει το αγροτικό αυτοκίνητο του πατέρα του προκαλώντας πολλές υλικές ζημιές, αλλά δίχως εκείνος να τραυματιστεί. Μάλιστα ένας περαστικός τον βρήκε στο σημείο του ατυχήματος και τον μετέφερε μέχρι το σπίτι του στο χωριό. Εκείνη την ώρα ο πατέρας και η μητέρα του έλειπαν, καθώς είχαν πάει για ψάρεμα και δίχως να πει τίποτα ή να αφήσει κάποιο υπονοούμενο στην ανήλικη αδερφή του που βρισκόταν μόνη στο σπίτι, μπήκε στο δωμάτιό του και αυτοπυροβολήθηκε με κυνηγετικό όπλο. Το κορίτσι, που άκουσε τον πυροβολισμό, έτρεξε μέσα στο δωμάτιο και είδε τον αδερφό της να κείτεται νεκρός μέσα στα αίματα. Αμέσως άρχισε να φωνάζει σε βοήθεια και ο 20χρονος μεταφέρθηκε στο νοσοκομείο Μυτιλήνης, όπου δυστυχώς οι γιατροί διαπίστωσαν τον θάνατό του.\nΣτο άκουσμα της θλιβερής είδησης το χωριό «πάγωσε». Σύμφωνα με τους ντόπιους, ο άτυχος 20χρονος ήταν ένα καλό και συνεσταλμένο παιδί και ίσως ένιωσε τύψεις για τις ζημιές που έκανε στο όχημα ή φοβήθηκε την αντίδραση του πατέρα του. Ολοι μιλούν για πραγματική τραγωδία που «χτύπησε» μια οικογένεια η οποία δεν είχε προκαλέσει ποτέ προβλήματα.


Το γέλιο κλείνει τις πληγές!\nΥΓΕΙΑ 17 Οκτωβρίου 2016\nΈνα καλό, από καρδιάς γέλιο μπορεί να επιταχύνει την επούλωση των πληγών, ακόμα και αν αυτές είναι επίμονες και δύσκολα αντιμετωπίσιμες, αναφέρουν επιστήμονες από το Πανεπιστήμιο του Ληντς. Αιτία; Βελτιώνει την κυκλοφορία του αίματος…\nΤο εύρημα προέρχεται από πενταετή μελέτη, κατά την οποία δοκιμάστηκε σε 337 ασθενείς με πληγές στα πόδια η νεώτερη ιατρική τεχνολογία: ένας χαμηλής δόσης υπέρηχος.\nΌπως όμως γράφουν στην «Βρετανική Ιατρική Επιθεώρηση» η επικεφαλής ερευνήτρια Άντρεα Νέλσον, καθηγήτρια Επούλωσης των Πληγών στην Ιατρική Σχολή του Ληντς, και οι συνεργάτες της, η τεχνολογία αυτή δεν επιτάχυνε την επούλωση των πληγών.\n«Διαπιστώσαμε πως το κλειδί της φροντίδας γι’ αυτούς τους ασθενείς είναι να διεγείρουμε την κυκλοφορία του αίματος από τα πόδια προς την καρδιά», εξήγησε η δρ Νέλσον.\n«Ο καλύτερος τρόπος για να το πετύχουμε αυτό ήταν με ελαστικούς επιδέσμους και υποστηρικτές κάλτσες, σε συνδυασμό με προσεγμένη διατροφή και άσκηση.\n»Όσο απίστευτο κι αν ακούγεται, το γνήσιο, από καρδιάς γέλιο, επίσης διαπιστώσαμε πως είναι ωφέλιμο. Και αυτό, διότι όταν γελάμε, κινητοποιείται το διάφραγμα (ο μυς που χωρίζει τον θώρακα από την κοιλιά) και η κινητοποίηση αυτή παίζει ζωτικό ρόλο στην κυκλοφορία του αίματος σε όλο το σώμα».\nΟι ασθενείς που συμμετείχαν στην μελέτη είχαν επίμονα έλκη (πληγές) στα πόδια, που δεν είχαν επουλωθεί έπειτα από 6 ή περισσότερους μήνες θεραπείας.


Σεισμός στο Twitter με την ανακοίνωση της οικειοθελούς αποχώρησης της Ειρήνης Παπαδοπούλου! - Survivor - Youweekly\nΣεισμός στο Twitter με την ανακοίνωση της οικειοθελούς αποχώρησης της Ειρήνης Παπαδοπούλου!\nSurvivor 12.04.2017 16:25\nΚόκκινος συναγερμός έχει χτυπήσει στα social media μετά την ανακοίνωση πως η Ειρήνη Παπαδοπούλου, η μπουλντόζα του Survivor, αποχώρησε οικειοθελώς!\nΌπως σας γράψαμε κι εδώ είναι πλέον γεγονός πως η Παπαδοπούλου βρίσκεται εκτός του παιχνιδιού αντοχής του Σκαι και ο κόσμος του Twitter δεν θα μπορούσε να μην το σχολιάσει όπως μόνο εκείνος γνωρίζει! Διαβάστε παρακάτω...\nΑγανακτισμένοι οι τηλεθεατές του παιχνιδιού βρίζουν και εύχονται να μην ισχύουν τα δημοσιεύματα που φέρουν πίσω στο Survivor τον Στέλιο Χανταμπάκη που μόλις χθες μάζεψε τις βαλιτσούλες του επιτέλους και πήρε τον... δρόμο του γυρισμού! Λογικό θα σας πω εγώ, καθώς η χαρά των τουιτεράδων όταν η "μπουλντόζα" κατάφερε να εκτοπίσει τον κύριο Χανταμπάκη ήταν απερίγραπτη!\nΤο κοινό δεν θέλει να πιστέψει ότι γράφεται, δεν θέλει να συνειδητοποιήσει ότι ΊΣΩΣ, ίσως λέω ο Στέλιος Χανταμπάκης, ο πιο αντιπαθητικός παίκτης του Survivor ΜΠΟΡΕΊ και να ξαναγυρίσει και έχει προκληθεί μια φρενίτιδα που δεν λέει να καταλαγιάσει!\nΤα λόγια είναι περιττά, μια εικόνα ίσον χίλιες λέξεις! Τα tweets που ακολουθούν τα λένε όλα:\n#survivorGR αν ισχύει ότι έφυγε η #ειρηνηπαπαδοπουλου και ξαναμπαίνει ο #Χανταμπακης βαριέμαι να τον βρίσω πάλι θα πιάσω χοντροκολα #Λαουρα\n— Maya (@MayaMelissa2017) April 12, 2017\nΕφυγε οικειοθελως η #ειρηνηπαπαδοπουλου... Θα μπει παλι στο παιχνιδι ο Χανταμπακης... Θα μας τρελανεις ρε Λαμπίρη;;; #survivorGR\n— voulitsa xasiwth (@voulitsaxasiwth) April 12, 2017\nΆντε καλέ σιγα μην έφυγε η Ειρήνη..απλα δεν έχει απόψε #survivorGR μας λυπήθηκαν και το λένε να έχουμε να ασχοληθούμε εδω με κατι


Γιώργος Α. Παπανδρέου Παρέμβαση στην Ημερίδα για το Ευρωσύνταγμα - Γιώργος Α. Παπανδρέου\nΣυγγραφέας: Γιώργος Α. Παπανδρέου Στις 23 Μαρτίου 2005 @ 18:21 Σε Γραφείο Τύπου,Ομιλία,ΠΑΣΟΚ | 0 σχόλια\nΗμερίδα για το Ευρωσύνταγμα και τις εξελίξεις στην εξωτερική πολιτική, που διοργάνωσε ο Τομέας Άμυνας και Εξωτερικών Υποθέσεων της Κ.Ο. , σε συνεργασία με την Κοινοβουλευτική Ομάδα του Κινήματος στο Ευρωκοινοβούλιο\n“Καταρχήν να χαιρετίσω την πρωτοβουλία αυτή που νομίζω είναι όχι μόνο χρήσιμη, αλλά και απαραίτητη για την αλληλοενημέρωση. Όχι μόνο για την ενημέρωση, αλλά και για την ανταλλαγή απόψεων γύρω απ το Ευρωσύνταγμα. Είναι μια κρίσιμη στιγμή, όπως και πολύ κρίσιμο είναι το ζήτημα του Ευρωσυντάγματος. Η έγκριση αυτού του Συντάγματος είναι μια κορυφαία πολιτική απόφαση, και αφορά βεβαίως στο σύνολο της κοινωνικής, πολιτικής, οικονομικής ζωής της χώρας μας και όλων των χωρών της Ευρωπαϊκής Ένωσης. Αφορά επίσης στα εθνικά μας συμφέροντα, στα θέματα ασφάλειας, στην οικονομική μας ανάπτυξη, στους δημοκρατικούς μας θεσμούς.\nΤελικά, αφορά στην καθημερινότητα του πολίτη, γι’ αυτό και είναι τόσο σημαντικό το ζήτημα αυτό. Δυστυχώς, βεβαίως, η συζήτηση που γίνεται στη χώρα μας, γίνεται με έναν τρόπο απαξιωτικό, με κύρια ευθύνη της ΝΔ, που δε συνάδει βεβαίως ούτε με την ευρωπαϊκή μας θέση, ούτε με την ευρωπαϊκή πορεία της χώρας.\nΕμείς, έχουμε μιλήσει πολλές φορές για τη θετική στάση του δικού μας Κινήματος, του ΠΑΣΟΚ, απέναντι στο Σύνταγμα όταν ήμασταν κυβέρνηση και σήμερα ως αντιπολίτευση. Δεν υποτιμούμε, βεβαίως, τη συμμετοχή μέσα απ’ το Ευρωκοινοβούλιο και των άλλων κομμάτων, στην τελική διαμόρφωση αυτού του Συντάγματος.\nΑλλά παίξαμε ένα ουσιαστικό ρόλο σε όλες τις πτυχές και σε όλες τις φάσεις εκτός από την τελευταία, όπου πράγματι, χάθηκαν σημαντικά ζητήματα όπως γύρω απ’ τα νησιά, το προοίμιο του Θουκυδίδη και άλλα, τα οποία χειρίστηκε η ΝΔ.\nΘέλω να τονίσω, εδώ ένα βασικό, στοιχείο, το οποίο, πιστεύω, ότι μπήκε και στη συζήτηση. Όταν αποφασίσει κανείς τη συμμετοχή του στην Ευρωπαϊκή Ένωση, ουσιαστικά συμμετέχει για να προωθήσει τα συμφέροντά του. Προωθούμε τα συμφέροντά μας, θεωρώντας ότι έχουμε μεγαλύτερη ισχύ εν τη ενώσει.\nΔίνουμε σημαντικά δικαιώματα στους υπερεθνικούς αυτούς θεσμούς της Ευρωπαϊκής Ένωσης, ακριβώς για να κατοχυρώσουμε πολιτικές που μας συμφέρουν. Εμείς, βεβαίως, στην ιστορική μας διαδρομή, είχαμε τις αντιρρήσεις μας και μέχρι το 1980, ’81, γύρω απ’ την Ευρωπαϊκή Κοινότητα, όπως ήταν τότε η Ευρωπαϊκή Ένωση.\nΑποδεχθήκαμε όμως, να δώσουμε τη μάχη εντός της Ευρωπαϊκής Ένωσης για να αλλάξει η Ένωση. Αυτή ήταν μια πολιτική απόφαση. Και η απόφαση αυτή στηρίχθηκε σε τρεις βασικές κριτικές που κάναμε τότε και που ουσιαστικά ήταν οι πυλώνες της δικής μας πολιτικής ως κυβέρνησης, όλα τα χρόνια.\nΜια πρώτη κριτική ήταν, ότι η Ευρωπαϊκή Ένωση δεν έχει τη δική της εξωτερική πολιτική. Τότε βεβαίως μιλούσαμε για το διαχωρισμό των δύο μπλοκ του ψυχρού πολέμου. Γιατί, ουσιαστικά, δεν ήταν μια Κοινότητα που ένωνε όλη την Ευρώπη, πέρα απ’ τους συνασπισμούς και με μια δική της ισχυρή φωνή απέναντι σε αυτούς.\nΒεβαίως, αυτά έχουν αλλάξει άρδην σε αυτό τον τομέα και πράγματι έχουμε μια Ενωμένη Ευρώπη που ξεπερνά τα προηγούμενα όρια, όπως το τείχος του Βερολίνου, και ενώνει πολλούς λαούς που ήταν απ’ τις δύο πλευρές. Πόσο μάλλον, για εμάς εδώ στα Βαλκάνια, που αναδεικνύεται η προοπτική μιας ένωσης κάτω απ’ την ίδια σκέπη, πολλών λαών με δημοκρατικό τρόπο και με την ελπίδα, πραγματικά, μιας ευρωπαϊκής φωνής. Εδώ παλέψαμε, βεβαίως, για τις πολύ σημαντικές κατακτήσεις, όπως το να έχουμε μια ενιαία Κοινή Εξωτερική Πολιτική και Πολιτική Ασφάλειας.\nΈνα δεύτερο στοιχείο πολύ σημαντικό στο οποίο κάναμε κριτική, ήταν το θέμα της κοινωνικής πολιτικής. Δεν ήταν απλώς η Ευρώπη των αγορών. Και σε όλη τη διάρκεια των δικών μας κυβερνήσεων, παλέψαμε – και θα έλεγα πολλές φορές και πολύ πετυχημένα- για να διασφαλίσουμε τις συγκεκριμένες πολιτικές για την αντιμετώπιση της ανισότητας ή της αδυναμίας ανταγωνιστικότητας μέσα σε μια κοινή αγορά.\nΑρχικώς με τα Μεσογειακά Ολοκληρωμένα Προγράμματα, αργότερα με τα Κοινοτικά Πλαίσια Στήριξης, το Ταμείο Συνοχής κ.ο.κ., δόθηκαν σημαντικές μάχες. Αυτή η θέση μας, για την Ευρώπη της συνοχής, την Ευρώπη της κοινωνικής αλληλεγγύης, παραμένει σε ισχύ και ήταν βασικό στοιχείο της διαπραγμάτευσής μας και μέσα στη διαδικασία της διαπραγμάτευσης για το Ευρωσύνταγμα.\nΤρίτο στοιχείο, κριτικής ως προς την Ευρώπη, ήταν η έννοια της δημοκρατίας. Το που παίρνονται οι αποφάσεις και πως παίρνονται οι αποφάσεις. Το λεγόμενο πια στην Ευρωπαϊκή Ένωση δημοκρατικό έλλειμμα.\nΚαι εδώ δώσαμε μάχες. Ήμασταν, και ίσως είμαστε η χώρα που στήριξε την Ευρωβουλή, ως τον πιο δημοκρατικό θεσμό της Ευρωπαϊκής Ένωσης περισσότερο από κάθε άλλη χώρα σε αυτήν, και δώσαμε μάχες τόσο για την ουσιαστική συμμετοχή του πολίτη όσο και στη συζήτηση για το Σύνταγμα αυτό.\nΌλα αυτά, δείχνουν μια σοβαρή πολιτική του ΠΑΣΟΚ, που κράτησε τις αρχές και τις αξίες του Κινήματός μας, και τις προσάρμοσε στην πολιτική της, μέσα σε ένα νέο πλαίσιο, και αξιοποιώντας το με τον καλύτερο δυνατό τρόπο.\nΘα έλεγα δε, ότι σήμερα, με την παγκοσμιοποίηση η Ευρωπαϊκή Ένωση προβάλλεται ως ένα μοντέλο απάντησης στην παγκοσμιοποίηση της αγοράς. Προβάλλει την παγκοσμιοποίηση με ανθρώπινο πρόσωπο, και κανόνες, την παγκοσμιοποίηση με αρχές, που κοιτάει τη συνοχή, το περιβάλλον, την ανταγωνιστικότητα, την αξιοποίηση των αγορών, και όχι μόνο.\nΑυτός ο συνδυασμός, είναι το μοντέλο της Ευρωπαϊκής Ένωσης είναι μια σοβαρή, σοβαρότατη απάντηση στην παγκοσμιοποίηση της οικονομίας. Είναι επίσης, μια σοβαρότατη απάντηση σε πολλές περιφέρειες, που υπάρχουν συγκρούσεις, – όπως υπήρξαν παλαιότερα στην Ευρωπαϊκή ήπειρο στην οποία έχουμε διατηρήσει ουσιαστικά συνθήκες ειρήνης, εδώ και 60 χρόνια.\nΕίναι μια απάντηση, όπως είναι μια απάντηση και για τα Βαλκάνια για τη δική μας περιοχή που έχει τις πληγές των συγκρούσεων αυτών, αλλά, υπάρχουν κανόνες, με τους οποίους μπορούμε και εμείς να συμβιώσουμε.\nΕίναι και μια απάντηση για πολλές περιοχές της υφηλίου, για τον τρόπο με τον οποίο μπορούν να συνεργαστούν, για την ανάπτυξη και τη διασφάλιση σημαντικών αξιών, όπως είναι το περιβάλλον, η συνοχή, η αλληλεγγύη, τα ανθρώπινα δικαιώματα.\nΗ ΝΔ, με την σημερινή της στάση, λέγοντας ουσιαστικά ότι «δήθεν» και τονίζω το «δήθεν», υπερασπίζεται το Σύνταγμα, είναι ενάντια στην Ευρωπαϊκή Ένωση, και ουσιαστικά αμφισβητεί τη δική της απόφαση του 1980. Τη δική της απόφαση, να ενταχθεί η χώρα μας στην Ευρωπαϊκή Ένωση. Διότι αυτή, ήταν μία πράγματι εθελούσια απόφαση, το να συμμετάσχουμε σε μία Ένωση, με ένα υπερεθνικό σώμα που έχει αρμοδιότητες, πέραν και πάνω του δικού μας Συντάγματος.\nΉταν μια συνειδητή απόφαση τότε της ΝΔ. Και αναρωτιέται κανείς, αν πραγματικά η ΝΔ πιστεύει σ’ αυτό το οποίο εξελίχθηκε, η Ευρωπαϊκή Ένωση σ’ αυτό το οποίο έχει εξελιχθεί και εξελίσσεται συνεχώς. Αυτό που συνέβη και με πολύ σημαντικές δικές μας παρεμβάσεις, με ουσιαστικούς αγώνες, με σοβαρότητα και αξιοποίηση αυτών των θεσμών. Μήπως, απλώς για το Θεαθήναι, για ρητορικούς λόγους μιλάει για την Ευρώπη η ΝΔ και δεν έχει καταλάβει περί τίνος πρόκειται;.\nΑυτός, είναι ένας ακόμα λόγος, για τον οποίο νομίζω και σήμερα, ζητούμε να υπάρξει δημοψήφισμα, για να αποφανθεί ο ελληνικός λαός, να γνωρίσει ο ελληνικός λαός, ακριβώς, τι σημαίνει η Ευρωπαϊκή Ένωση. Έχουμε κερδίσει πολλά απ’ την Ευρωπαϊκή Ένωση. Δεν τα έχουμε, δεδομένα όπως είπε και ο Σταύρος Λαμπρινίδης πολύ σωστά, δεν είναι πανάκεια. Είναι ένας αγώνας.\nΑλλά είναι ένας ακόμα λόγος αυτός, για τον οποίο ζητάμε να υπάρξει αυτή η διαδικασία. Αυτή τη διαδικασία τη ζητάμε, διότι πρώτα απ’ όλα θα υπάρξει ενημέρωση, ότι και ήδη ειπώθηκε αυτό το ζήτημα. Θα έλεγα όμως, πέρα από την ενημέρωση, οι αλλαγές που φέρνει αυτή η Συνταγματική Συνθήκη στην Ευρωπαϊκή Ένωση, θα αφορούν σε όλους μας, αλλά θα έχουν και σαν αποτέλεσμα την ανάγκη σημαντικών μεταρρυθμίσεων μέσα στη χώρα μας.\nΘα έλεγα, είναι μια ευκαιρία να προχωρήσουμε σε περαιτέρω μεταρρυθμίσεις στη χώρα μας σε πάρα πολλούς τομείς. Από τον τομέα της ανταγωνιστικότητας μέχρι το χώρο της παιδείας, από τον τομέα της εργασίας μέχρι τον τομέα του περιβάλλοντος, από την αποκέντρωση και την καλύτερη λειτουργία του κράτους μέχρι τη σχέση της πολιτείας με τον πολίτη.\nΕίναι, λοιπόν, μια πολύ μεγάλη ευκαιρία, να αξιοποιήσομε και αυτό το νέο Σύνταγμα σαν έναν καταλύτη, προώθησης περαιτέρω εκσυγχρονισμού και αλλαγών και μεταρρυθμίσεων στη χώρα μας. Μια ευκαιρία όμως, που χρειάζεται την ευρύτερη συναίνεση των πολιτών, και δε μπορεί να προκύψει από μια σε μεγάλο βαθμό εν κλειστώ συζήτηση, ενός τέτοιου μεγάλου σχεδίου.\nΓι αυτό, ένας δεύτερος λόγος που εμείς ζητάμε το δημοψήφισμα είναι και αυτός. Δηλαδή, να υπάρξει η δυνατότητα διαμόρφωσης μιας ευρύτατης συναίνεσης των Ελλήνων πολιτών γύρω από το μεγάλο αυτό εγχείρημα, που δεν είναι μόνο ευρωπαϊκό, είναι και ελληνικό.\nΤώρα, για εμάς τους σοσιαλιστές, θέλω να τονίσω, ότι είχαμε και ως κυβέρνηση, παλέψει για συγκεκριμένα στοιχεία μέσα στο Σύνταγμα. Δεν θα αναφερθώ σε όλα, θα αναφερθώ όμως σε μερικά, για να δει κανείς και τη σημασία του Συντάγματος όπως και τη σημασία της δικής μας προσφοράς σε αυτό το Σύνταγμα.\nΠρώτα απ’ όλα, έγινε μεγάλος αγώνας να υπάρχει ως βασική αρχή του Συντάγματος, μέσα σε σειρά αρχών, η ισότητα ανδρών και γυναικών ως αξία της Ένωσης, το οποίο το καταφέραμε.\nΘέλω να τονίσω κάτι. Ακούστηκε εδώ, ότι πολλά αριστερά κόμματα έχουν έναν ευρωσκεπτικισμό. Θα έλεγα ότι θα ήταν λάθος να ταυτίσουμε το Ευρωσύνταγμα με τη λογική ότι ένα Σύνταγμα είναι της Δεξιάς ή μιας δεξιάς λογικής. Το αντίθετο, θα έλεγα. Καταφέραμε πολλά σημαντικά με αριστερό προφίλ, με αριστερές αξίες και συνιστώσες μέσα στο σύνταγμα.\nΔεύτερον. Μη ξεχνάμε ότι ένα σημαντικό μέρος των πολιτών που ανακοίνωσε λαϊκά στρώματα, δεν έχουν την απαραίτητη ενημέρωση. Δεν έχουν την πληροφόρηση, και έτσι γίνονται πιο εύκολα, θύματα ενός λαϊκισμού θύματα της ανασφάλειας κάτι που, η Δεξιά καλλιεργεί, όχι μόνο στην Ελλάδα. Η λογική της συντήρησης σε παγκόσμιο επίπεδο, είναι η καλλιέργεια του φόβου.\nΗ συντήρηση αλλάζει, έχει αλλάξει φυσιογνωμία από την λογική του νεοφιλελευθερισμού τύπου, «Θάτσερ». Είναι σήμερα μια συντήρηση κρατικιστική, εθνικιστική, πατριδοκάπηλη, που δημιουργεί φόβο στον πολίτη, για όλα τα γεγονότα που γίνονται παγκοσμίως και που ουσιαστικά τους λέει «κρυφτείτε, κλειστείτε, μη σκέπτεστε, μην αλλάζετε και εμείς είμαστε εδώ, να σας υπερασπιστούμε, ως η μεγάλη ηγεσία».\nΑυτό λένε οι συντηρητικές δυνάμεις στην Αμερική, με αυτά τα συνθήματα ουσιαστικά ο Μπους κέρδισε στην Αμερική, με αυτά τα συνθήματα προσπαθεί και ο Καραμανλής να «παίξει» με την ελληνική κοινωνία.\nΕίναι καταστροφική αυτή η λογική, ιδιαίτερα για μια χώρα σαν την Ελλάδα, – ας μη μιλήσουμε για την Αμερική που είναι η υπερδύναμη αλλά για την Ελλάδα-. Η μη προσαρμογή της, θα σημάνει αναγκαστική προσαρμογή της κάποια στιγμή, σε συνθήκες καινούργιες, με αποτέλεσμα να περιθωριοποιηθούν πραγματικά τα λαϊκά στρώματα και να υπάρξουν τρομερές κοινωνικές αντιθέσεις. Ήδη αρχίζουμε και το βλέπουμε αυτό στο δωδεκάμηνο διακυβέρνησης από τη Νέα Δημοκρατία. Ή, από την άλλη μεριά, την περιθωριοποίηση ολόκληρης της χώρας που είναι επίσης ορατή, σήμερα.\nΕμείς, μπορούμε συμμετέχοντας ενεργά, να αλλάξουμε τα πράγματα, να αξιοποιήσουμε τις ευκαιρίες. Αυτό όμως, σημαίνει ότι πρέπει να αλλάξουμε κι εμείς.\nΆρα λοιπόν, αυτό το Σύνταγμα είναι ένα πλαίσιο, μέσα στο οποίο δίδονται οι αρχές πάνω στις οποίες μπορούμε να δώσουμε τις μάχες μας . Καλύτερες μάχες, από αυτές που μπορούσαμε να δώσουμε χθες, που δεν υπήρχε αυτό το Σύνταγμα .\nΑλλά, βεβαίως, ένα Σύνταγμα από μόνο του δεν αποτελεί εγγύηση, πρέπει να δώσουμε μάχες. Και αυτό έχουμε καταφέρει, εμείς, ως ΠΑΣΟΚ, τα τελευταία 20 χρόνια. Αξιοποιήσαμε ένα πλαίσιο, μέσα στο οποίο δώσαμε μάχες και τις κερδίσαμε σε πάρα πολλούς τομείς. Δε λέω σε όλους, αλλά σε πάρα πολλούς.\nΈνα άλλο στοιχείο, το οποίο επίσης θεωρώ προοδευτικό, είναι η ρήτρα για την πλήρη απασχόληση που είναι ένας ακόμη στόχος της Ένωσης. Εδώ υπήρξε σθεναρή αντίδραση των συντηρητικών κυβερνήσεων, το περάσαμε, μάλιστα ο Γιώργος Κατηφόρης είχε παίξει σημαντικό ρόλο στην Κοινωνική Επιτροπή, την Επιτροπή που είχε δημιουργηθεί στη Συνέλευση με τους Βουλευτές και Ευρωβουλευτές και τις Κυβερνήσεις.\nΕμείς προσπαθήσαμε -και εγώ προσωπικά- να το περάσουμε και στο κείμενο των στόχων της Κεντρικής Τράπεζας, κάτι το οποίο δεν καταφέραμε. Καταφέραμε όμως, να περάσουμε στο κείμενο που αναφέρεται στην Κεντρική Τράπεζα το στοιχείο, ότι, θα πρέπει η Κεντρική Τράπεζα να υπηρετεί τους γενικούς στόχους και τις γενικές αξίες που αναφέρονται στο Σύνταγμα. Άρα λοιπόν, εμμέσως, πλην σαφώς, και αυτό είναι σημαντικό.\nΗ Κεντρική Τράπεζα της Αμερικής έχει κι αυτή τη ρήτρα απασχόλησης, κάτι που δεν είχε η Ευρωπαϊκή Τράπεζα, και ήταν βεβαίως, ένα στοιχείο πάνω στο οποίο εμείς εδράσαμε . Το ότι δε μπορεί η Αμερική που είναι πολύ πιο νεοφιλελεύθερη στις πολιτικές, να έχει ρήτρα και να μην την έχει η Ευρωπαϊκή Ένωση.\nΟριζόντια κοινωνική ρήτρα. Σε όλες οι δράσεις της Ένωσης κατά την εκπόνηση και την εφαρμογή τους θα λαμβάνονται υπόψη τα θέματα απασχόλησης και αντιμετώπισης του αποκλεισμού. Άρα λοιπόν, το θέμα απασχόλησης και αντιμετώπισης του αποκλεισμού είναι ένα θέμα το οποίο θα συζητιέται σε όλες τις δράσεις της Ευρωπαϊκής Ένωσης. Όποια δράση, δηλαδή, και αν ξεκινήσει, θα υπάρξει το κριτήριο του κατά πόσον αυτή η δράση, συμβάλλει στην απασχόληση και στην άρση του αποκλεισμού. Και αυτό θα είναι ένα κριτήριο αξιολόγησης των συγκεκριμένων δράσεων.\nΥπουργός Εξωτερικών. Ακόμα και το όνομα αυτό δεν το ήθελαν πολλές χώρες, και με παρέμβασή μας διατηρήθηκε αυτός ο τίτλος. Δεν είναι, βέβαια, μόνο ένας τίτλος, είναι και μια σημαντική νέα προσπάθεια διαμόρφωσης μιας κοινής εξωτερικής πολιτικής.\nΕδώ, έχουμε και τη ρήτρα αμοιβαίας συνδρομής, κάτι για το οποίο παλεύαμε ως ΠΑΣΟΚ, από την εποχή που ο Ανδρέας Παπανδρέου μιλούσε για το ΝΑΤΟ, αν θυμάστε, και έλεγε να βάλουμε ρήτρα στο ΝΑΤΟ αμοιβαίας συνδρομής, υπεράσπιση των συνόρων κτλ.\nΕδώ, υπάρχει λοιπόν αυτή η αμοιβαία συνδρομή. Δηλαδή, σε περίπτωση επίθεσης τρίτου κράτους σε κράτος – μέλος, οι χώρες της Ευρωπαϊκής Ένωσης θα συνδράμουν ακόμα και στρατιωτικά στην άμυνα αυτής της χώρας. Δώσαμε μάχη γι αυτό, και υπήρξε κι ένα πρόβλημα με τις ουδέτερες χώρες, αλλά με τη δική μας συμβιβαστική πρόταση, η οποία όμως, διασφάλιζε τα συμφέροντά μας, πέρασε αυτή η ρήτρα στο Σύνταγμα.\nΔημιουργία ευρωπαϊκού εθελοντικού σώματος ανθρωπιστικής βοήθειας. Ήταν αμιγώς δική μας πρόταση, ελληνική πρόταση, η οποία μετά από δυσκολίες, πέρασε. Τώρα, που είχαμε τα γεγονότα με το τσουνάμι στη νοτιοανατολική Ασία, σπεύδουν πάρα πολλές χώρες πια να πουν ότι και πριν από το σύνταγμα, δηλαδή πριν από την υιοθέτηση του Συντάγματος, πρέπει να δημιουργήσουμε αυτό το σώμα, το οποίο έχει ήδη μπει στο σχέδιο του Συντάγματος, λόγω δικής μας πρωτοβουλίας.\nΣτηρίξαμε πρωτοβουλίες όπως αυτό του δικαιώματος της λαϊκής πρωτοβουλίας του ενός εκατομμυρίου πολιτών, να παρεμβαίνουν άμεσα στη νομοθετική πρωτοβουλία της Επιτροπής, που είναι μια βασική διάταξη της Κοινοβουλευτικής Δημοκρατίας. Αν αυτό το Σύνταγμα δημιουργεί κάτι νέο, είναι το ότι αυτό για πρώτη φορά φέρνει τον Ευρωπαίο πολίτη στο επίκεντρο του Συντάγματος. Με το δικαίωμα αυτό, αλλά και με συγκεκριμένες ρήτρες και το με προοίμιο ακόμα περισσότερο, – είναι το πρώτο άρθρο, – που μιλάει για τον Ευρωπαίο πολίτη.\nΤέλος, η άμεση εκλογή Προέδρου του Ευρωπαϊκού Συμβουλίου. Είναι μια βασική πρόταση που είχε σημαντική υποστήριξη από αρκετές προσωπικότητες, αλλά δεν έγινε δεκτή. Έγινε, για να υπάρξει μια ισχυρή και δημοκρατική διακυβέρνηση, για να υπάρχει η άμεση εκλογή του Προέδρου της Ευρωπαϊκής Ένωσης ή του Ευρωπαϊκού Συμβουλίου από την βάση που είναι οι πολίτες της Ευρωπαϊκής Ένωσης.\nΌμως αυτό που έγινε, είναι, ότι προβλέφθηκε το ότι μπορεί να είναι το ίδιο πρόσωπο, ο Πρόεδρος της Ευρωπαϊκής Επιτροπής με τον Πρόεδρο του Ευρωπαϊκού Συμβουλίου, δύο ξεχωριστές μέχρι σήμερα θέσεις. Η πρόβλεψη αυτή έγινε με τη λογική, ότι κάποια στιγμή, πράγματι, θα μπορούσαν να ενωθούν αυτές οι δύο θέσεις και να υπάρξει άμεση ή εν πάση περιπτώσει πολύ πιο δημοκρατική εκλογή αυτού του οργάνου κατευθείαν από τους πολίτες σαν ένα σώμα πιο αντιπροσωπευτικό, από τις κυβερνήσεις και το Ευρωπαϊκό Κοινοβούλιο.\nΑυτές ήταν οι δικές μας γενικότερες παρεμβάσεις. Βεβαίως, είχαμε και ειδικότερες παρεμβάσεις για τον τουρισμό, για τα νησιά, για τις ορεινές και διασυνοριακές περιοχές. Καταβάλαμε μεγάλες προσπάθειες. Είχαμε την αντίδραση πολλών κρατών μελών, αλλά καταφέραμε να πετύχουμε για τον τουρισμό κάτι που ζητούσε κι όλος ο τουριστικός κόσμος της χώρας μας, δηλαδή, μια καλή διατύπωση για τα νησιά, τις ορεινές και διασυνοριακές περιοχές, που δυστυχώς στην τελευταία φάση διαπραγμάτευσης, η Νέα Δημοκρατία το έχασε και η διατύπωση έγινε πολύ χειρότερη.\nΑυτά είναι μόνο μερικά από τα στοιχεία, τα οποία εμείς, νομίζω, θα έπρεπε να αναδείξουμε σε μια συζήτηση γύρω από το δημοψήφισμα, αλλά θα πρέπει να αναδεικνύουμε συνεχώς και ως κόμμα και Κίνημα το ότι τα καταφέραμε ώστε να έχουν αυτόν τον προοδευτικό χαρακτήρα.\nΘέλω επίσης να τονίσω, ότι η πρόταση για το δημοψήφισμα δεν έγινε όταν γίναμε Αντιπολίτευση, έγινε πιο πριν. Εγώ προσωπικά, είχα κάνει την πρόταση για το δημοψήφισμα από το Μάιο του 2003 πριν καν παρουσιάσει το σχέδιο ο Ζισκάρ Ντ’ Εστέν στην Ευρωπαϊκή Συνέλευση, στη Θεσσαλονίκη.\nΤην επαναλάβαμε αυτή την πρόταση στις Ευρωεκλογές, την επαναλάβαμε και στην υπογραφή του Ευρωπαϊκού Συντάγματος, και την υιοθετήσαμε πρόσφατα με ομόφωνο ψήφισμά μας στο Συνέδριο του ΠΑΣΟΚ. Επιμένουμε σε αυτή την πρόταση, και θεωρούμε ότι, αυτό θα συμβάλλει σ’ ένα ευρύτατο κοινωνικό και ουσιαστικό διάλογο, γύρω από το όλο ζήτημα.\nΗ Νέα Δημοκρατία, βεβαίως, λέει «μα, τόσες χώρες δεν κάνουν δημοψήφισμα» αλλά αγνοεί, ότι πάρα πολλές χώρες κάνουν δημοψήφισμα και μάλιστα και χώρες που είναι θετικές για την Ευρώπη. Για παράδειγμα τα γκάλοπς στην Ισπανία πράγματι, έδειχναν ότι η κοινή γνώμη ήταν φιλοευρωπαϊκή. Και όμως, έκαναν το δημοψήφισμα, με αποτέλεσμα να ενημερωθεί ο λαός και να συμμετέχει ώστε να υπάρξει πολιτική βούληση για το εγχείρημα που λέγεται Ευρωπαϊκή Ένωση και το οποίο είναι πάρα πολύ σημαντικό, όχι μόνο για το παρόν, αλλά και για το μέλλον της Ευρωπαϊκής Ένωσης.\nΕδώ στην Ελλάδα, είχαμε δυστυχώς, ακόμη και τον ευτελισμό της κοινοβουλευτικής διαδικασίας. Η μισή κυβέρνηση, δε μπορούσε να καταλάβει ούτε βάσει ποίου άρθρου καλείται το Κοινοβούλιο να κυρώσει το Σύνταγμα. Τέτοια πράγματα δεν έχουν γίνει, ούτε στα πιο άπειρα νέα μέλη της Ευρωπαϊκής Ένωσης.\nΠιστεύουμε επίσης, ότι η ισότιμη συμμετοχή μας, είναι κάτι που κατοχυρώνεται καθημερινά μέσα από την εθνική μας αξιοπιστία, τη σθεναρή και σοβαρή διαπραγμάτευση, την πειστική προβολή θέσεων, και από την επιδέξια αναζήτηση ερεισμάτων και συμμαχιών.\nΈχουμε χρέος να εφαρμόσουμε αυτές τις ευρύτερες μεταρρυθμίσεις, γι’ αυτό χρειάζεται μια ευρύτερη συναίνεση. Φαίνεται όμως, ότι η Κυβέρνηση δεν έχει καταλάβει τι κάναμε, και αναρωτιόμαστε αν έχει καταλάβει η Νέα Δημοκρατία και ο κ. Καραμανλής ποια είναι η διαφορά του Ευρωπαϊκού Συντάγματος από προηγούμενες Συνθήκες.\nΕπίσης, στην Ελλάδα το Σύνταγμά μας προβλέπει το δικαίωμα του δημοψηφίσματος. Αν δεν έχουμε δημοψήφισμα για ένα τόσο σημαντικό θέμα, αναρωτιέται κανείς, με ποία αφορμή θα κάνουμε δημοψήφισμα.\nΕμείς θεωρούμε ως ενεργή αυτή την πρόταση, και έχουμε -όπως ξέρετε- αναλάβει σχετική πρωτοβουλία μαζί με τα άλλα Κόμματα της Αντιπολίτευσης – που και αυτά θεωρούν ότι αυτή είναι μια προοδευτική πρωτοβουλία-. Είναι μια προοδευτική απαίτηση του Ελληνικού Λαού, των Ελλήνων πολιτών, για τη δημοκρατική τους συμμετοχή, που γίνεται συλλέγοντας υπογραφές για την από κοινού κατάθεση αίτησης για τη συζήτηση για το δημοψήφισμα στη χώρα μας.\nΘέλω επίσης να τονίσω, αφού άκουσα και μερικούς από τους προλαλήσαντες, και συμφωνώ, ότι ο κύριος λόγος που η Κυβέρνηση Καραμανλή αρνείται όχι μόνο το δημοψήφισμα αλλά γενικότερα την ουσιαστική συζήτηση γύρω από το θέμα της Ευρωπαϊκής Ένωσης, είναι ότι εξελίσσεται και αναδεικνύεται μέρα με την ημέρα σε μια Κυβέρνηση που αδυνατεί τόσο να καταλάβει όσο και να αξιοποιήσει την Ευρωπαϊκή Ένωση.\nΕίναι μια Κυβέρνηση στραμμένη αποκλειστικά σε δημαγωγία εσωτερικής κατανάλωσης, που αγνοεί και απαξιώνει όχι μόνο τους ευρωπαϊκούς θεσμούς και τη συμμετοχή μας στην Ευρωπαϊκή Ένωση, αλλά, τελικά και τους ελληνικούς θεσμούς, τους δικούς μας θεσμούς και νόμους, με τη στάση της.\nΚατάφερε να απομονωθεί ή και να έρθει σε σύγκρουση με ευρωπαϊκά όργανα, απομονώνει με τη στάση της, την Ελλάδα, αναγκάζει να καταψηφίζονται στο Συμβούλιο Υπουργών θέματα, στα οποία είμαστε πρώτοι στον κόσμο, όπως το θέμα της ναυτιλίας. Είναι μια Κυβέρνηση, που ταπεινώνει την Ελλάδα στα Ευρωπαϊκά Συμβούλια όταν λαμβάνονται αποφάσεις για την Τουρκία, για την Κύπρο και για άλλα πολύ σημαντικά ζητήματα.\nΕίναι μια Κυβέρνηση χωρίς καθοριστικό ρόλο στις κρίσιμες αποφάσεις για τη χώρα μας μέσα στην Ευρωπαϊκή Ένωση και δυστυχώς είναι και μια Κυβέρνηση που δε την λαμβάνουν πια υπόψη και οι εταίροι μας, παρά μόνο με αρνητικά σχόλια. Η κυβέρνηση της ΝΔ έχει καταντήσει την Ελλάδα έναν απλό παρατηρητή, έναν παρία.\nΈχουμε, πρόσφατα, την Κυβέρνηση της ΝΔ να μιλά για την υπεράσπιση του Συντάγματος. Η Κυβέρνηση υποκρίνεται, διότι επικαλείται το Σύνταγμα. Σήμερα όμως, παρέδωσε με τις δικές της ενέργειες, ολόκληρη την ελληνική οικονομία, στην επιτήρηση της γραφειοκρατίας της Ευρωπαϊκής Ένωσης.\nΛέει η κυβέρνηση, σήμερα ότι υπερασπίζεται τα ελληνικά συμφέροντα. Υποκρίνεται. Χθες, σε ένα τόσο σημαντικό θέμα κυριαρχίας, και για πρώτη φορά στην ιστορία της Ευρωπαϊκής Ένωσης, κατάφερε εμείς αυτή την «πρωτιά», με αποτέλεσμα την αναγκαστική λιτότητα. Βεβαίως, θα το πληρώσουν οι Έλληνες πολίτες, θα υπάρξει φτώχεια, θα υπάρξει ανεργία, θα υπάρξει ακρίβεια, θα υπάρξει ύφεση.\nΔεν μπορούν να μας μιλάνε για την υπεράσπιση του Συντάγματος, όταν οι ίδιοι, με πρωτοβουλία τους -όχι ότι δεν το υπερασπίστηκαν σε μια διαδικασία η οποία θα συνέβαινε – πήγαν και παραδόθηκαν στα χέρια της γραφειοκρατίας της Ευρωπαϊκής Ένωσης.\nΑλλά βεβαίως, κι ένα Σύνταγμα πρέπει να το υπερασπίζεσαι με αποτελεσματικό και έξυπνο τρόπο. Αυτοί, κατάφεραν το Σύνταγμά μας να το διασύρουν, να γίνουμε υπόδικο κράτος και να εγκλωβιστούμε ταπεινωτικά. Να πηγαίνουν οι Υπουργοί μας και να διαπραγματεύονται με υπηρεσιακά στελέχη, και ο Πρωθυπουργός να εκλιπαρεί για μια εβδομάδα αναβολής, όταν έχει πολλά άλλα σημαντικότατα θέματα στην ατζέντα, τα οποία αφορούν στις τύχες τόσων πολλών Ελλήνων, όπως αυτά που αφορούν στην οικονομική μας ανάπτυξη, στο Γ’ ΚΠΣ, στο Δ’ ΚΠΣ, στα έργα, στην περιφερειακή ανάπτυξη κ.ο.κ.\nΔεν είχαμε ποτέ τέτοια αντιδραστική και αντιευρωπαϊκή στάση Κυβέρνησης από καμία χώρα της Ένωσης, δεν λέω για την Ελλάδα. Μόνο κάποια ακραία αντιευρωπαϊκά Κόμματα προσπάθησαν να ταυτίσουν την Ευρωπαϊκή Ένωση με πηγή διαφθοράς, να εμφανίσουν το Ευρωπαϊκό Δίκαιο ως κερκόπορτα της διαπλοκής, να παραστήσουν τη συμμετοχή στην Ευρωπαϊκή Ένωση ως επιζήμια για το δημόσιο συμφέρον.\nΕίναι σαφές, ότι η Νέα Δημοκρατία, ακριβώς, επειδή έχει μια συγκεκριμένη νοοτροπία, δεν καταλαβαίνει, δεν ασπάζεται τις βασικές αρχές, και δεν παρακολούθησε όλα αυτά τα χρόνια την Ευρωπαϊκή Ένωση, δεν ξέρει που βρίσκεται στην πραγματικότητα, και αντί να αξιοποιεί τα όπλα που της δίνει η συμμετοχή μας στην Ευρωπαϊκή Ένωση, τα ακυρώνει και μετά ρίχνει τις ευθύνες στην ίδια την Ευρωπαϊκή Ένωση. Δείχνει μια αλαζονεία κατ’ αρχήν προς τον ίδιο τον ελληνικό λαό, κρύβεται πίσω από μεγάλα λόγια, πουλάει τσαμπουκά με οικτρά αποτελέσματα,ι συνεχώς αποτυγχάνει, συνεχώς οπισθογυρίζει και συνεχώς υποχωρεί.\nΑξίζει να συγκρίνουμε όλα αυτά με ένα δύσκολο θέμα όπως αυτό της ΟΝΕ ή ένα άλλο δύσκολο θέμα όπως το Κυπριακό, ή την ένταξη της Κύπρου. Οι κυβερνήσεις του ΠΑΣΟΚ επί σειρά ετών με συστηματικό τρόπο, έβαλαν στρατηγικό στόχο την ένταξη της Κύπρου, ενώ που αντιδρούσαν οι μεγαλύτερες χώρες της Ευρωπαϊκής Ένωσης ενώ απειλούσε η Τουρκία για πόλεμο. Καταφέραμε με εργασία, με αποτελεσματικότητα, με σκληρή δουλειά, με σκληρή διαπραγματευτική προσπάθεια, χωρίς τσαμπουκάδες και εύκολη πατριδοκαπηλία να μπει η Κύπρος στην Ευρωπαϊκή Ένωση χωρίς ν’ «ανοίξει μύτη». Με τη ΝΔ για ένα νόμο όπως το θέμα της διαφάνειας, στον οποίο όλοι μας θέλαμε να βοηθήσουμε, διασυρόμαστε στην Ευρωπαϊκή Ένωση.\nΣυγκρίνουμε αυτά τα δυο για να δει κανείς και την αλαζονεία και την νοοτροπία τελικά της ΝΔ, στο πως κυβερνά αυτή τη χώρα και πως βλέπει τη θέση της χώρας αυτής μέσα στην Ευρωπαϊκή Ένωση. Αλλά όπως σας είπα, όλα αυτά έχουν σαν τελικό αποδέκτη τον ίδιο τον Έλληνα πολίτη, ο οποίος θα τα πληρώσει.\nΚαι δυστυχώς θα τα πληρώσει, διότι θα σταματήσουν έργα, θα σταματήσουν οι χρηματοδοτήσεις. Και όχι μόνο για το θέμα του βασικού μετόχου. Είναι και για το Γ’ ΚΠΣ, και το Δ’ ΚΠΣ, και την κατάρρευση των εσόδων κ.ο.κ.\nΦίλες και φίλοι, δεν θέλω να σας κουράσω, αλλά θα ήθελα να κλείσω λέγοντας ότι εμείς υπεύθυνα μιλήσαμε για όλα αυτά τα θέματα, προειδοποιήσαμε για την απογραφή και τα αποτελέσματα, προειδοποιήσαμε για την κατάρρευση των εσόδων, εξ’ αιτίας του τρόπου με τον οποίο χειριζόταν τη δημόσια διοίκηση, την κομματικοποίηση της δημόσιας διοίκησης, η ΝΔ.\nΠροειδοποιήσαμε για την ακρίβεια. Προειδοποιήσαμε για την μη απορρόφηση των κονδυλίων του Γ’ ΚΠΣ. Προειδοποιήσαμε για τις αρνητικές επιπτώσεις που θα είχαμε από τον χειρισμό του Κυπριακού από την ΝΔ. Ασχέτως της απόφασης, την οποία, βεβαίως, και σεβόμαστε, διότι είχε αυτό το δικαίωμα. Εμείς διασφαλίσαμε το δικαίωμα των Ελληνοκυπρίων να πάρουν την δική τους απόφαση. Αλλά το πώς χειρίστηκε όλο αυτό το θέμα της ΝΔ, είχε αρνητικότατες επιπτώσεις τόσο στο κύρος μας όσο και στην παραπέρα διαδικασία.\nΠροειδοποιήσαμε, ότι χωρίς πρωτοβουλίες θα είμαστε συνεχώς σε άμυνα, θα είναι συνεχώς σε δύσκολη θέση η Ελλάδα. Και δε βλέπουμε πρωτοβουλίες. Προειδοποιήσαμε ότι θα έπρεπε και στο θέμα της ονομασίας να πάρουμε πρωτοβουλίες. Και είδαμε ότι όχι μόνο δεν υπάρ4χουν πρωτοβουλίες, αλλά κάθονται αμίλητοι, όταν άλλοι ηγέτες, κακώς, χρησιμοποιούν τον όρο «Μακεδονία» για να προσδιορίσουν το κράτος αυτό.\nΘα μπορούσε, κάλλιστα, ο κ. Καραμανλής να πει εκεί, ότι η διεθνής ονομασία και η ευρωπαϊκή ονομασία, είναι FYROM. Χωρίς να προσβάλει κανέναν. Έκατσε όμως αμίλητος. Να μη μας πουλάει ο κ. Καραμανλής τσαμπουκά κατά καιρούς, όταν δεν μπορεί καν να αρθρώσει λόγο για ένα τόσο απλό θέμα.\nΕίπαμε να βοηθήσουμε και εμείς για τη διαφάνεια και για το βασικό μέτοχο. Προειδοποιήσαμε για τους κινδύνους που θα υπάρχουν. Όχι μόνο μέσα στην Ευρωπαϊκή Ένωση αλλά και μέσα στην αγορά. Ακούτε τους επιχειρηματίες, Έλληνες και ξένους, να λένε πως αυτή η γραφειοκρατία είναι απέραντη μέχρι και ο ίδιος ο Διοικητής της Εθνικής Τράπεζας ο κ. Αράπογλου, είπε ότι, «μα, δεν μπορούμε καν να κινηθούμε».\nΣε όλα αυτά είπαμε ότι είμαστε έτοιμοι να συμβάλλουμε κι εμείς, να βοηθήσουμε. Σε όλα φέραμε εναλλακτικές προτάσεις, σοβαρές, ουσιαστικές. Σε όλα είχαμε την απόρριψη της ΝΔ. Εισπράξαμε την αλαζονεία τους και το φθόνο τους. Εισπράξαμε την αλαζονεία και το φθόνο και της κυβέρνησης και του κ. Καραμανλή.\nΓια όλα δυστυχώς, το «κρίμα» είναι στο λαιμό της ΝΔ και του κ. Καραμανλή. Όμως τελικά, είναι δευτερεύον για τον ελληνικό λαό, το αν φταίει η κυβέρνηση ή όχι. Φταίει η κυβέρνηση. Η ζημιά όμως, γίνεται για τη χώρα. Αυτό επιτέλους πρέπει να κατανοήσουν. Και σήμερα, έχουμε φτάσει σε ένα όριο, διεθνούς απομόνωσης, ευρωπαϊκής απομόνωσης, ενώ πριν, η Ελλάδα είχε κύρος παραδείγματος και προτύπου, τόσο για τους γείτονές μας όσο και για την ίδια την Ευρωπαϊκή Ένωση.\nΦτάνουμε στην κατάρρευση των εσόδων απ’ την Ευρωπαϊκή Ένωση. Φτάνουμε στην απειλή να χάσουμε σημαντικότατα ποσά από το Δ’ ΚΠΣ. Φτάνουμε στο όριο της έλλειψης επενδύσεων, είτε ιδιωτικών, είτε δημοσίων. Και βεβαίως στο όριο αδυναμίας της ανταγωνιστικότητας. Φτάνουμε σε μια αντιλαϊκή τελικά πολιτική, που θα φέρει ανεργία, που φέρνει ήδη ανεργία, φτώχεια, ακρίβεια και ύφεση.\nΕμείς, σε πάρα πολλά διαφωνούμε με την κυβέρνηση. Θεωρούμε ότι έχει κάνει τεράστια λάθη. Οι ιδεολογικές της επιλογές πάνε τον λαό πίσω, πάνε τη χώρα πίσω, μας πάνε στο περιθώριο, πάνε την οικονομία πίσω.\nΠροτείνουμε την απόσυρση αυτού του νομοσχεδίου. Και είμαστε έτοιμοι να κάνουμε σοβαρή διακομματική συζήτηση μέσα στη Βουλή. Επιτέλους, να προχωρήσουμε μπροστά για να μη διασύρεται άλλο η χώρα μας. Προτείνουμε επίσης, να γίνουν σοβαρές και άμεσες διαβουλεύσεις με όλες τις περιφέρειες στην Τοπική και Νομαρχιακή Αυτοδιοίκηση και με τους φορείς, που εμπλέκονται για το Γ’ ΚΠΣ και το Δ’ ΚΠΣ, άμεσα, μήπως και διασώσουμε κάποια απ’ τα κονδύλια, τα οποία φαίνεται ότι χάνουμε απ’ την ανικανότητα και τον συγκεντρωτισμό της κυβέρνησης και την στενή κομματική λογική.\nΚαι βεβαίως, τους καλούμε και πάλι να σταματήσουν την άκρατη αυτή κομματική και μικροκομματική λογική, των διώξεων, των τοποθετήσεων στη δημόσια διοίκηση, αλλά και στον χειρισμό των μεγάλων θεμάτων της χώρας μας.\nΔιότι εδώ δεν διακυβεύεται η τύχη της ΝΔ. Αυτή θα την κρίνει καθημερινά και την κρίνει καθημερινά ο Έλληνας πολίτης. Εδώ διακυβεύεται το μέλλον της χώρας. Και σε κάθε περίπτωση, εμείς, ως αξιωματική αντιπολίτευση, ως υπεύθυνη αξιωματική αντιπολίτευση, δε θα σταθούμε με τα χέρια σταυρωμένα.\nΞέφυγα λίγο και απ’ τα θέματα του Ευρωσυντάγματος, αλλά νομίζω ότι τα θέματα της επικαιρότητας, σχετίζονται με τη συζήτησή μας στην Ευρωπαϊκή Ένωση, και ήταν απαραίτητα. Ευχαριστώ και καλή συνέχεια.”\nURL άρθρου: https://papandreou.gr/%cf%80%ce%b1%cf%81%ce%ad%ce%bc%ce%b2%ce%b1%cf%83%ce%b7-%cf%83%cf%84%ce%b7%ce%bd-%ce%b7%ce%bc%ce%b5%cf%81%ce%af%ce%b4%ce%b1-%ce%b3%ce%b9%ce%b1-%cf%84%ce%bf-%ce%b5%cf%85%cf%81%cf%89%cf%83%cf%8d%ce%bd/


PATRINAKI: ΑΔΩΝΙΣ ΓΕΩΡΓΙΑΔΗΣ : ΧΙΛΙΕΣ ΦΟΡΕΣ....ΝΑ ΞΑΝΑΕΡΧΟΤΑΝ Ο ΧΙΤΛΕΡ !!! [ video ]\nΑΔΩΝΙΣ ΓΕΩΡΓΙΑΔΗΣ : ΧΙΛΙΕΣ ΦΟΡΕΣ....ΝΑ ΞΑΝΑΕΡΧΟΤΑΝ Ο ΧΙΤΛΕΡ !!! [ video ]\nΊσως, πρόκειται για εντεταλμένο σωσία από το καθεστώς.\nΑναρτήθηκε από Patrinaki στις 21.8.17\n... ρε μπουμπούκι εμείς σε νομίζαμε και παιδί... χριστιανικών ηθών τίμιο Έλληνα Πατριώτη και εσύ μας ξηγέσαι Χιτλεροναζιστάκι;;\nΤί θα πει ο Αριστοτέλης;; Ο Θουκιδίδης;; Ο Λεωνίδας;;\nΕάν το μάθουν Αυτοί αυτό .... κακομοίρη μου!\nΜπουμπούκα μου Εσύ! Ο Ελληνισμός Από τα Παλιά Χρόνια Δεν Είχε Καμμιά Σχέση με Απάνθρωπες Ιδεολογία όπως του Ναζιζοφασισμού! Αντιθέτως Είχε με Σοσιαλιστικές Θεωρίες και Μορφές Αυτών!\nΒλάκα εεεεεεε Βλάκα - Βλακέντριο!!!


Welt: Ολοένα και περισσότεροι μετανάστες φτάνουν αεροπορικώς στη Γερμανία | iEllada.gr\nΌλο και περισσότεροι μετανάστες επιχειρούν να φθάσουν παράτυπα στη Γερμανία με το αεροπλάνο από την Ελλάδα ή και άλλες νοτιοευρωπαϊκές χώρες, υποστηρίζει η Die Welt στην κυριακάτικη έκδοσή της, επικαλούμενη στοιχεία του γερμανικού υπουργείου Εσωτερικών.\nΌπως αναφέρεται στο δημοσίευμα, σύμφωνα με στοιχεία του γερμανικού ΥΠΕΣ, το 2018 εντοπίστηκαν συνολικά 6.457 άτομα που επιχειρούσαν να αναχωρήσουν παράτυπα από τα αεροδρόμια της Αθήνας, της Θεσσαλονίκης, του Ηρακλείου ή της Ρόδου με προορισμό τη Γερμανία. Για το 2019, σύμφωνα με τη Welt, ο αριθμός αναμένεται να αυξηθεί, καθώς μέχρι τα τέλη Ιουλίου είχαν ήδη εντοπιστεί 4.301 άτομα στους δειγματοληπτικούς ελέγχους που διενεργούνται, προτού αναχωρήσει το αεροσκάφος, από τις αεροπορικές εταιρείες και την Ελληνική Αστυνομία, με τη συνεργασία και Γερμανών αστυνομικών - μία «επιτυχημένη συνεργασία», όπως τη χαρακτηρίζει η γερμανική εφημερίδα.\nΑυξημένες είναι όμως και οι παράτυπες αναχωρήσεις από την Ισπανία και την Ιταλία. Η Welt εκτιμά ότι οι εντατικοί έλεγχοι στα ηπειρωτικά σύνορα έχουν οδηγήσει πλέον πολλούς μετανάστες σε άλλες λύσεις- μεταξύ αυτών και η αγορά ενός αεροπορικού εισιτηρίου. Κάποιοι καταφέρνουν να παρακάμψουν τους ελέγχους κατά την αναχώρηση, αλλά εντοπίζονται στη συνέχεια στη Γερμανία. Σύμφωνα με τα στοιχεία του γερμανικού υπουργείου Εσωτερικών, το 2018 είχαν καταγραφεί 10.289 περιπτώσεις, στις οποίες μετανάστες επιχείρησαν να εισέλθουν παράνομα με αεροπορικό εισιτήριο. Τους πρώτες επτά μήνες του 2019 καταγράφηκαν 6.175 περιστατικά - 3.016 σε πτήσεις από τη ζώνη Σένγκεν και 2.853 από τρίτες χώρες.\nΜε δεδομένο ότι κάθε χρόνο υποβάλλονται στη Γερμανία πάνω από 10.000 αιτήσεις για παροχή ασύλου οι αρχές θεωρούν ότι υπάρχει και μία «γκρίζα ζώνη» που ακόμη δεν έχει διερευνηθεί επαρκώς. Την εικασία ενισχύουν οι πληροφορίες που δίνουν οι ίδιοι οι αιτούντες άσυλο, όταν συμπληρώνουν το απαραίτητο ερωτηματολόγιο: ο ένας στους τρεις λέει ότι έχει έρθει στη Γερμανία με αεροπλάνο. Σύμφωνα με τη Welt οι διακινητές προσπαθούν να παρακάμψουν τους ελέγχους με δύο τρόπους: είτε κατευθύνουν τους ενδιαφερόμενους σε πύλη που δεν γίνεται δειγματοληπτικός έλεγχος - κάτι που θα σήμαινε ότι έχουν πρόσβαση και σε ελεγχόμενους χώρους του αεροδρομίου - είτε τους εφοδιάζουν με ταξιδιωτικά έγγραφα που είναι νόμιμα, αλλά ανήκουν σε άλλους.\nΠώς αντιδρούν οι Γερμανοί πολιτικοί στην εξέλιξη αυτή; Ο Άρμιν Σούστερ, εκπρόσωπος των κυβερνώντων Χριστιανοδημοκρατών (CDU) για θέματα εσωτερικής πολιτικής, ζητεί την εντατικοποίηση ελέγχων και την άμεση επιστροφή όσων εντοπίζονται με πλαστά ταξιδιωτικά έγγραφα.\nΑντιθέτως, ο Ούλι Γκρετς από το σοσιαλδημοκρατικό κόμμα (SPD), πιστεύει ότι τα στοιχεία περί αυξημένων παράτυπων αφίξεων είναι «ψίχουλα», όπως λέει χαρακτηριστικά, δηλαδή στατιστικά αμελητέα, αν αναλογιστούμε τη συνολική αύξηση της αεροπορικής κίνησης σε όλη την Ευρώπη.\nΑπό την πλευρά του ο Γιοργκ Ράντεκ, αντιπρόεδρος της γερμανικής ένωσης αστυνομικών υπαλλήλων (GdP) θεωρεί σημαντική τη συμμετοχή Γερμανών αστυνομικών σε ελέγχους πριν από την αναχώρηση, όπως ήδη συμβαίνει στην Ελλάδα.


Μυθιστορήματα, νουβέλες, διηγήματα, παραμύθια, κωμωδίες | Η Εφημερίδα των Συντακτών\nΟλα είναι συνθέσεις σε πρόζα (από το λατινικό prosus, «που προχωρεί μπροστά»), εκθέσεις ανθρώπινων γεγονότων, παραγωγή του φανταστικού. Δηλαδή, αυτά και άλλα.\nΔεν σημαίνει ότι μια αφήγηση πρέπει υποχρεωτικά να εμπνέεται από την πραγματικότητα, αλλά πρέπει ο αφηγητής να «επινοεί» την πραγματικότητα μέσα από την αφήγηση. Καλός αφηγητής είναι εκείνος που καθιστά αληθινές τις επινοήσεις του.\nΕνδιαφέρει και αρέσει μια αφήγηση που ξέρει να αναμετρηθεί με τα «μεγάλα θέματα». Και με το τυχαίο της ζωής και του θανάτου, το σχετικό καλό και το απόλυτο κακό, την ευχαρίστηση και τα βάσανα, την αγάπη και το μίσος, την ελευθερία, το κουράγιο και τον φόβο∙ τις ανθρώπινες σχέσεις, την ανεκπλήρωτη αγάπη και την ανταποδοτική φιλία∙ ή γιατί το ανθρώπινο είδος, υπεύθυνο για κάθε αισχρότητα, καταφέρνει ακόμη να επιβιώνει.\nΣυνέχισε τους πειραματισμούς, μέρα με τη μέρα -ποτέ γενικά- αλλά πάντα συγκεντρωμένος σε σημαντικές έννοιες και εμβαθύνοντας σε μια κριτική σχέση με αυτά που γράφεις -την πόλη, την εξοχή, τη θάλασσα- χωρίς ποτέ να «ζωγραφίζεις» (είναι άλλων δουλειά).\nΑν σου τύχει, μετά γνώσεως, γράψε και για πολιτική, φιλοσοφία, σπορ, μόδα, φαγητό, σεξ κ.λπ. Γράψε τη βροχή και την ομίχλη, τη ζέστη που λιώνει τα μέλη σου και το κρύο που παγώνει τις σκέψεις. Το λάθος. Τον χρόνο που τρέχει. Τη νωθρότητα και τα άλλα βίτσια (επινόησε και καινούργια).\nΓράψε για άψυχα αντικείμενα: έχει μια έννοια. Γράψε επαναλαμβάνοντας τις λέξεις: έχουν ψυχή. Γράψε -μη νομίζεις ότι είναι εύκολο- την αγρύπνια και το όνειρο. Το ταξίδι και την επιστροφή. Τη δυσφορία. Την αγαλλίαση. Τον φόβο. Τον τρόμο. Τη γιορτή. Την ομορφιά. Τον εγωισμό. Την άγνοια. Το παράδοξο δύο εραστών που μισιούνται: ένα, στην πράξη, οξύμωρο. Γράψε τη δουλειά.\nΤην αταραξία. Την αδιαφορία ή την «Πλήξη» μετά τον Μοράβια. Τη «Ναυτία» μετά τον Σαρτρ. Την αγάπη μετά τον «Ερωτα στα χρόνια της χολέρας». Τη σιωπή. Τη νεύρωση. Την τρέλα. Την αρρώστια. Τη γοητεία. Τα χρώματα και τις αποχρώσεις τους. Τα αθάνατα γέννηση και θάνατο. Γράψε για τα πάντα: διατρέχοντας την εμπειρία με τη φαντασία.\nΚι επειδή η ευχαρίστηση να διηγείσαι ξεπερνά κάθε άλλη πρόθεση, γράφοντας μην αποζητάς να είσαι, λιγότερο ή περισσότερο, φιλόσοφος, κοινωνιολόγος ή, ακόμη χειρότερα, φανατικός ηθικολόγος. Επινόησε από την αρχή το πραγματικό, μεταμόρφωσε, αναδημιούργησε και πολλαπλασίασε την ύπαρξη.


Άγριες Μέλισσες: Το χωριό συνταράσσεται από μια μεγάλη αποκάλυψη – Λόγος της Πέλλας\nHome/Ψυχαγωγία/Άγριες Μέλισσες: Το χωριό συνταράσσεται από μια μεγάλη αποκάλυψη\nΛόγος Πέλλας 22/05/2021\tΨυχαγωγία\nΗ αντίστροφη μέτρηση για το φινάλε της σεζόν έχει ξεκινήσει. Το αιματοβαμμένο τέλος για τη φετινή χρονιά ξεκίνησε\nμε τον φόνο του Αλέξη Γραμματικού, ενώ τα spoiler κάνουν λόγο για πάνω από έξι νεκρούς ακόμη στο Διαφάνι. Οι «Άγριες Μέλισσες» έρχονται και αυτή την εβδομάδα με επεισόδια που θα καθηλώσουν… Η Δόμνα με την Πηνελόπη συγκλονίζονται με τα ευρήματα της αστυνομίας για τον φόνο του Θέμελη. Η Πηνελόπη, όμως, δε δείχνει να έχει πεισθεί, ενώ η Ανέτ παίρνει την κατάσταση στα χέρια της, δίνοντας ένα εκβιαστικό τελεσίγραφο στον Μελέτη. Η επανασύνδεση ενός ζευγαριού θα δώσει μια ευχάριστη νότα στο χωριό. Ο Δούκας αρνείται να συναντήσει τον Βόσκαρη και τότε εκείνος ζητάει απ’ τον δικηγόρο του, να φωνάξει την Ελένη. Θα δεχτεί η Ελένη να βρεθεί ξανά πρόσωπο με πρόσωπο με τον πρώην βασανιστή της; Κι αν δεχτεί, ποια απρόσμενη έκπληξη την περιμένει στη συνάντησή τους;\nPrevious Ψηφιακό πιστοποιητικό covid σε λειτουργία – 5,8 εκατ. εμβολιασμοί μέχρι τέλος Μαΐου\nNext Αρχηγός Πυροσβεστικής: Δεν μπορεί η φωτιά να ξεκίνησε από αμέλεια


H Black Friday του facebook – Παραθυρο\nΤα νέα μας έφτασαν την Παρασκευή 26 Iουνίου. Ότι δηλαδή μεγάλες εταιρείες όπως η Coca-Cola και η Honda απέσυραν τις διαφημίσεις τους από το facebook για έναν μήνα καθώς το δημοφιλές μέσο κοινωνικής δικτύωσης αρνείται να αλλάξει την πολιτική του σε σχέση με τη ρητορική μίσους. H βόμβα έπεσε όμως με τη Unilever (Dove, Hellman’s, Axe, Lipton και πολλές άλλες μάρκες), η οποία είπε “Ciao facebook, twitter, Instagram μέχρι το τέλος του χρόνου και βλέπουμε”. Στέλνοντας τη μετοχή του facebook 7% κάτω.\nTο facebook αντέδρασε ώρες μετά την ανακοίνωση της Unilever, ανακοινώνοντας αλλαγές στην πολιτική του για τη ρητορική του μίσους αλλά δεν μπόρεσε να ανακόψει το κύμα αποχωρήσεων. Aκολούθησαν κι άλλες, η Ford, η Adidas, η Puma, η Lego, έχουν ξεπεράσει ήδη τις 100. O Mαρκ κερδίζει περίπου το 98% των σχεδόν 71 δις του τζίρου του από τη διαφήμιση. Tα κέρδη δεν έρχο- νται όμως από τις πολύ μεγάλες εταιρείες. Γιατί οι 100 μεγαλύτερες από αυτές δεν αντιπροσωπεύουν παρά το 6% του διαφημιστικού τζίρου, αφού συνο- λικά υπάρχουν 8 εκατ. διαφημιζόμενοι. Όμως, ο συμβολισμός είναι πολύ ισχυρός. Iδιαίτερα η Unilever είναι ένας από τους μεγαλύτερους παίκτες στην παγκό- σμια διαφήμιση με 8 δις ετησίως. Kαι μπορεί να επηρεάσει πολλούς άλλους, όπως και το έκανε.\nTα μέτρα που προτίθεται να πάρει το facebook είναι πιο σημαντικά απ’ όσα έχει πάρει μέχρι σήμερα. Θα κάνει κάτι αντίστοιχο με το twitter, θα βάζει δηλαδή σήμανση ότι η ανάρτηση παραβιάζει την πολιτική του αλλά μπορεί να παραμείνει γιατί “αποτυπώνει την επικαιρότητα”. Θα βάλει επίσης link προς ένα κέντρο ενημέρωσης που δημιούργησε σε όλες τις αναρτήσεις που έχουν σχέση με τις αμερικανικές εκλογές, ακόμα και σ’ αυτές που γίνονται από πολιτικούς. Kι ακόμη αναρτήσεις που μπορεί να οδηγούν σε βία ή να στερούν από τους πολίτες το δικαίωμα της ψήφου θα αφαιρούνται ανεξάρτητα από το ποιος γράφει.\nΓιατί παρόλο που μέχρι τη Mαύρη Παρασκευή το facebook μας βομβάρδιζε με διάφορες ανακοινώσεις ότι τάχα “το ‘χει”, η πραγματικότητα ήταν διαφορετική. Θεωρούσε ότι οι αναρτήσεις του Tραμπ ήταν μέρος του “διαλόγου”. Kαι ενώ το twitter αναγκάστηκε να βάλει φρένο στον Πρόεδρο, το facebook σφύριζε αδιάφορα.\nH κίνηση των ακτιβιστών υπέρ των ανθρωπίνων δικαιωμάτων να στραφούν στους διαφημιζόμενους ήταν έξοχη. Mία από τις μεγαλύτερες οργανώσεις, το Change the Terms (ένας συνασπισμός από 55 ομάδες που πολεμούν τη διαδικτυακή ρητορική μίσους), ήταν αυτή που άσκησε τη μεγαλύτερη πίεση, παρόλο που στις ανακοινώσεις τους, από τις με- γάλες εταιρείες που συμμετέχουν στο διαφημιστικό μποϊκοτάρισμα του facebook, ελάχιστες έκαναν αναφορές στην καμπάνια “Stop Hate for Profit”. Mιλούσαν γενικά για “ρητορική μίσους” και παραπληροφόρηση.\nTην Tρίτη 6 Iουλίου, ο Mαρκ και η Σέριλ (Σάντμπεργκ, το Nο2 της εταιρείας) έριξαν τα μούτρα τους, άνοιξαν το Zoom κι έκαναν μια σύσκεψη με τις οργανώσεις ακτιβιστών. Aπό τα δέκα αιτήματα που τους παρουσιάστηκαν, δέχθηκαν μόνο να δημιουργήσουν μια θέση υψηλόβαθμου στελέχους που θα ασχολείται ειδικά με τέτοια ζητήματα. Έτσι το Zoom έγινε Tιτανικός. Oι ακτιβιστές καταγγέλλουν ότι, ως συνήθως, το facebook ξεκινά με ωραία λόγια και από πράξεις μηδέν.\nEίναι σίγουρα τραγική ειρωνεία το ότι η πρώτη σοβαρή αντίδραση στην ασυδοσία (μακιγιαρισμένη σε ελευθερία του λόγου) μέσων κοινωνικής δικτύωσης έρχεται από τον ναό του καπιταλισμού, τη διαφήμιση. Mια βιομηχανία που λογικά θα έπρεπε να είναι στο πλάι μιας άλλης μεγάλης βιομηχανίας, που είναι τα social και να μην το κρύβουμε, ναι; Όμως, ως πιο παλιά γνωρίζει ότι στον 21ο αιώνα και στον ανεπτυγμένο κόσμο ο καπιταλισμός χρειάζεται κάποιου βαθμού δημοκρατία για να λειτουργήσει. Kαι η ρητορική μίσους και η παραπλη- ροφόρηση που αυτήν την στιγμή ανθούν στα social την υπονομεύουν.


Μίλτος Μπούκας: Το μόνο ενδημικό είδος ψαριού της Λίμνης Παμβώτιδας είναι τα "θεσμικά της πιράνχας" - epirus24.gr ioannina24.gr arta24.gr preveza24.gr igoumenitsa24.gr\nΜίλτος Μπούκας: Το μόνο ενδημικό είδος ψαριού της Λίμνης Παμβώτιδας είναι τα "θεσμικά της πιράνχας"\nΣτο ζοφερό κλοιό εκποίησης κάθε αγαθού και στυγνής εκμετάλλευσης κάθε φυσικού πόρου μοιάζει να βρίσκεται πλέον η χώρα μας στη δύσκολη οικονομική συγκυρία που διανύουμε. Γρήγορα ξεχάστηκαν οι προεκλογικές δεσμεύσεις του Γ. Παπανδρέου για πράσινη ανάπτυξη: δηλώσεις – πυροτεχνήματα κατά πως φαίνεται, αγοραία προεκλογικά επικοινωνιακά τρυκ, παρόμοια με τα "σοσιαλισμός ή βαρβαρότητα" ή το περίφημο "αντεξουσιαστές στην εξουσία". Μας έμεινε μόνο το δεύτερο συνθετικό των εμβληματικών αυτών φράσεων: μόνο η "ανάπτυξη" (χωρίς το πράσινο), μόνο η βαρβαρότητα, σκέτη-νέτη η εξουσία, όπως τα ξέραμε παλιά.\nΧαρακτηριστική των προθέσεων της σημερινής κυβέρνησης για την αντιμετώπιση του φυσικού περιβάλλοντος, είναι η επερώτηση του κου Θ. Οικονόμου –ως τοπικού εκπροσώπου του κυβερνώντος κόμματος και εκ των πρώτων δεδηλωμένων υπό βήματος βουλής fast tracker εξάλλουτ, προς τους υπουργούς Ε. Βενιζέλο (οικονομίας) και Γ. Παπακωνσταντίνου (ΥΠΕΚΑ) για τον ορισμό της υδάτινης επιφάνειας της λίμνης. Με την ίδια ευκολία που ανακάλεσαν την κα Μπιρμπίλη από το πόστο της (ως πολυδιαφημιζόμενης προστάτιδας του περιβάλλοντος) η κυβέρνηση μοιάζει έτοιμη να καταστρατηγήσει και το σχέδιο Π.Δ. για τη Λίμνη και τη προστασία της βιοποικιλότητας, αμφισβητεί σκανδαλωδώς την "κόκκινη γραμμή" προστασίας της λίμνης (κατακλυζόμενα υγρολίβαδα), βαφτίζοντας με παρρησία τη λίμνη ως "αστική" (λογικό, αφού ούτε τα πουλιά ψηφίζουν, ούτε τα ψάρια!) και κάνοντας λόγο για "εμπεδωμένα" από την τοπική κοινωνία όρια της λίμνης - με άλλα λόγια, νομιμοποιεί ηθικά τις μέχρι τώρα καταπατήσεις και αυθαιρεσίες σε βάρος του λιμνιαίου οικοσυστήματος και "κλείνει το μάτι" σε τσιμεντογόνες καταπατήσεις.\nΠριν λοιπόν περάσει μια ημέρα από την επερώτηση, διαβάζουμε στον τοπικό τύπο πρωτοσέλιδο για τις πρώτες εγκρίσεις-εξπρές για 3 μονάδες στην παραλίμνια ζώνη (Βοτανικός) που θεωρείται προστατευόμενη από το σχέδιο Προεδρικού Διατάγματος (το οποίο ναι μεν ολοκληρώθηκε από το ΥΠΕΚΑ εκκρεμεί δε η υπογραφή του αφήνοντας "θολό" το τοπίο). Οι "προνομιούχοι" επενδυτές είναι επιχειρηματίες εγνωσμένης οικονομικής επιφάνειας και επιρροής που διεκδικούν περί τις 350 κλίνες στην αιγιαλίτιδα ζώνη κάτω από τα 100 μ. της κόκκινης γραμμής, αγνοώντας επιδεικτικά το Σ.Π.Δ. και προκαλώντας βλάβη περιβαλλοντική και στην ουσία υποβάθμιση τουριστική τορπιλίζοντας κάθε σχέδιο εναλλακτικής επιχειρηματικής δραστηριότητας, και ως εκ τούτου κάθε υγιή ανταγωνισμό.\nΕγκαινιάζεται έτσι μια νέα εποχή παραβατικότητας και πολεοδομικής αυθαιρεσίας με "τεράστιες δυνατότητες αξιοποίησης" όπως ομολογεί και ο κος Θ. Οικονόμου. Η νέα τάξη πραγμάτων θα περιλαμβάνει μεγάλα οικοδομικά λόμπυς, αλλά και εκμαυλισμό των συνειδήσεων της τοπικής κοινωνίας που με καλό μάτι βλέπει οικόπεδα-φιλέτα κάτω από το όριο της κόκκινης γραμμής. Θα νομιμοποιεί τις βιαιοπραγίες του παρελθόντος (τοίχος πέριξ της λίμνης, παράνομος ποδηλατόδρομος) παραδίδοντας την αιγιαλίτιδα ζώνη βορά και στο ίδιο το δημόσιο, όπως στην περίπτωση του δήμου Περάματος που ανερυθρίαστα ζητά χρηματοδότηση 3 εκ. ευρώ από το ΕΣΠΑ για καταπατημένη, μπαζωμένη έκταση εντός λίμνης. Μικροί και μεγάλοι επενδυτές, Δήμοι και Περιφέρειες έτοιμοι να παρανομήσουν όπως μας συνηθίζουν, ένα κράτος έτοιμο να πουλήσει με πρόσχημα την κάλυψη των εθνικών τοκοχρεολυσίων το 1/3 της έκτασης του ΕΘΙΑΓΕ στον Κατσικά... αυτά θα είναι τα ολικά που θα συνθέσουν το νέο τοπίο της πόλης των Ιωαννίνων και της θρυλικής λίμνης της; Στην ουσία επανερχόμαστε στην ΚΥΑ του 2003, η οποία εξέπεσε λόγω ελλιπούς προστασίας της λίμνης και παρά τον οικολογικό μανδύα της "οικοανάπτυξης".\nΑντί μιας ολοκληρωμένης περιβαλλοντικής πολιτικής, το ΥΠΕΚΑ της δημοσιονομικής λογιστικής, επιλέγει την ολέθρια περιβαλλοντική συζήτηση για το δικαίωμα καταπάτησης νόμων και φυσικού χώρου με την ρύθμιση των αυθαιρέτων. Οι ίδιες συμπεριφορές αναδεικνύουν στην περιοχή μας...τους θεσμικούς ιδιοκτήτες της λίμνης κοινοβουλευτικούς και αυτοδιοικητικούς, οι οποίοι θα επιχειρήσουν να διευρύνουν τα εκλογικά τους ακροατήρια νομιμοποιώντας την παρανομία, αναιρώντας τις ίδιες τις υπηρεσίες και το κύρος αυτών επωμιζόμενοι και αυτόν ακόμη τον ρόλο θεσμικού γνωμοδότη που μιλά εξ ονόματος της κοινωνίας! Συνδαιτυμόνες στο "μεγάλο φαγοπότι" και στο χάος του "Καλλικρατικού πειράματος" θα είναι ο δήμος Ιωαννιτών και η Περιφέρεια Ηπείρου με τον συνήθη ύποπτο κο Καχριμάνη να λειτουργεί θεσμικά με μειωμένα αντανακλαστικά ΕΠΟ, Έγκριση Περιβαλλοντ. Όρων (όπως και στην περίπτωση του ΚΤΕΛ λες και δεν υπάρχει λίμνη και περιοχή Νatura).\nΕν προκειμένω, η βιωσιμότητα της πόλης των Ιωαννίνων δεν προσμετράται σε τόνους τσιμέντου ούτε σε κλίνες τουριστικές αλλά από την προστασία των δημόσιων αγαθών. Ωστόσο υπάρχει ελπίδα και για ουσιαστική αναπτυξιακή πρόταση: τα ποιοτικά μικρά αγροτουριστικά καταλύμματα, τα Π.Ο.Π. τοπικά προϊόντα, την διατήρηση των υγρολίβαδων και της γεωργικής γης υψηλής παραγωγικότητας και την αξιοποίησή τους με οικολογικές καλλιέργειες, την ανάδειξη της αισθητικής του τοπίου (δομημένου και αδόμητου) και του πρασίνου.\nΟι πολίτες πρέπει να παρακολουθήσουν από κοντά αυτά που σχεδιάζει στις περιοχές τους το κεντρικό κράτος με τους εκπροσώπους του ερήμην τους και να εκφράσουν τις αντιρρήσεις και αντιστάσεις τους έγκαιρα. Η μάχη υπεράσπισης του εναπομείναντος φυσικού περιβάλλοντος πρέπει να δοθεί αποτελεσματικά, κοινωνικά δίκαια και οικονομικά αλληλέγγυα.\nΝα συμβάλλουμε στην επιτάχυνση του Φιλοπεριβαλλοντικού σχεδιασμού που εδώ και δεκαετίες χωλαίνει αδικαιολόγητα δίνοντας εύκολα κίνητρα στην παρανομία.


10 θρησκευτικές ταινίες τρόμου-thrillers για το Πάσχα. - Narrator\nHome Άννα Κανελλοπούλου\t10 θρησκευτικές ταινίες τρόμου-thrillers για το Πάσχα.\n10 θρησκευτικές ταινίες τρόμου-thrillers για το Πάσχα.\nwritten by ΑΝΝΑ ΚΑΝΕΛΛΟΠΟΥΛΟΥ 5 April 2018\nΗ θρησκεία και οι μυστηριώδεις τελετές, τα μυστικά των κληρικών και οι μύθοι της προκαλούσαν δέος ανέκαθεν και οι κινηματογραφιστές στηρίχθηκαν στην ατμόσφαιρά αυτή για να δημιουργήσουν thriller και ταινίες τρόμου που κάποιες φορές ξέφυγαν από την σκέτη αναπαράσταση και απέκτησαν καλλιτεχνικό ενδιαφέρον.\n10. The Rite\nΤο προσωπο του Hopkins ειναι πλασμένο για να προκαλεί τρόμο και το κατάφερε εκατό τοις εκατό σ’αυτό το μεταφυσικό thriller. Παρακολουθούμε την μύηση ενός εξορκιστή με έντονα καθολική χριστιανική ατμόσφαιρα που δημιουργεί ένταση και αγωνία στο κοινο. Υπήρχαν κενά και στοιχεία στείρου εντυπωσιασμού, δε θα μπορουσε λοιπόν να βρεθεί ψηλά σε αυτή τη λίστα.\nΤα έξι σημάδια της Αποκάλυψης παρουσιάζονται και μια γυναίκα μπορεί να σταματήσει το έβδομο. Η Demi Moore στα νιάτα της είναι εντυπωσιακή, ωστόσο δεν μπορεί να χαρακτηριστεί και αριστούργημα η ταινία, μην κοροιδευόμαστε. Σαν ιδέα, το θέμα παρουσιάζει ένα ενδιαφέρον αλλά ούτε σπουδαία ένταση υπάρχει ούτε καλοστημένη εκτέλεση.\nΜια αλληγορία για την Αμερική μετά την επίθεση της 11ης Σεπτεμβρίου με ενδαφέρον cast και έντονο εντυπωσιασμό. Ένας ιερέας που έχει χάσει την πίστη του προσπαθεί να εξηγήσει τα σχήματα που δημιουργήθηκαν στα χωράφια του. Σε αυτό το κλίμα η σκηνοθεσία δείχνει πολλά υποσχόμενη χωρίς, όμως, η ταινία να μας αφήνει άφωνους.\n7. Da Vinci Code\nΚλασικό καλοδουλεμένο σενάριο, έμφαση στη λεπτομέρεια και την προβολή των ιστορικών γεγονότων και, φυσικά, Tom Hanks. Τα μυστικά γύρω από τα τάγματα των μοναχών χτίζουν θρησκευτική ατμόσφαιρα στην περιπέτεια του Robert Langford στο Λούβρο, με την αγωνία να καταλαμβάνει το θεατή όσο περνά η ώρα.\nΊσως να μην υπάρχει το χριστιανικό στοιχείο στην ταινία, υπάρχει όμως έντονος προβληματισμός θρησκευτικού χαρακτήρα που την βάζει στη λίστα μας. Πατάς ή δεν πατάς το κουμπί που θα σου χαρίσει 1εκατ. δολλάρια αφαιρώντας τη ζωή ενός ανθρώπου άγνωστου σε εσένα και την οικογένειά σου; Ένα κοινωνικό τεστ για την εξέλιξη της ανρθωπότητας.\nΘα υπάρξουν αυτοί που θα υποστηρίξουν ότι δεν είναι ταινία τρόμου, αυτοί που δε θα δουν το θρησκευτικό χαρακτήρα της και εγώ θα απαντήσω και στους μεν και στους δε: ξαναδείτε την ταινία. O Darren Aronofsky παρουσίασε ένα τεχνικά άριστο έργο με πολύ δυνατό καστ. Η αλληγορία του προπατορικού αμαρτήματος και η αποτύπωση της υπαρξιακής αγωνίας του σκηνοθέτη στη δημιουργία του έχουν να δώσουν στο κοινό ένα πραγματικά έντονο δίωρο. Παρά το διχασμό που προκάλεσε το αριστούργημα του Aronofsky, δεν μπορεί να πέσει κάτω από την 5η θέση της λίστας.\nΠηγή φωτπγραφίας: https://www.theringer.com/movies/2017/9/18/16327040/mother-jennifer-lawrence-darren-aronofsky-backlash\nΒασισμένη εν μέρει σε αληθινά γεγονότα η ταινία αποτελεί κράμα δικαστικού δράματος και θρησκευτικής ταινίας τρόμου. Ψυχασθενής ή δαιμονισμένη; Πετυχαίνει απόλυτα στο horror κομμάτι χωρίς να χάνεται η σοβαρότητα και το νόημά της πίσω από εφέ εντυπωσιασμού.\nΑπό τις πιο καθηλωτικές ταινίες τρόμου, για παίκτες με αντοχές. Άλλη μια ταινία για τον εξορκισμό που, χωρίς πολλές φιοριτούρες, δημιουργεί ένταση και δικαίως θεωρείται από τις καλύτερες του είδους. Κέρδισε 2 Oscars και δημιουργήθηκαν prequels και sequels της ιστορίας μετά την αναγνώριση που έλαβε. Ο Ορφέας τα λέει καλύτερα από εμένα εδω: http://narrator.eponymousview.gr/70s-countdown-the-exorcist/\n2. The Devils Advocate\nΗ αγαπημένη Charlize Theron και ο λατρεμένος Al Pacino πρωταγωνίστησαν σε μια κόντρα του Καλού και του Κακού, ή μάλλον δύο αξιακών θεωρήσεων, που λόγω προσωπικής προτίμησης μπαίνει πολύ ψηλά στη λίστα. Πρόκειται για κοινωνικό thriller, πολύ σκοτεινό και με διάθεση προβληματισμού γύρω από τα ανθρώπινα κίνητρα.\nΤο αριστούργημα του Πολάνσκι, και η τραγική ιστορία που το συνόδευσε, είναι πλέον σημείο αναφοράς στην ιστορία του horror. Ένα ζευγάρι μετακομίζει παρά τις προειδοποιήσεις για περίεργες ιστορίες στο σπίτι και αποφασίζει να κάνει παιδί. Η Mia Farrow έδωσε καταπληκτικές ερμηνείες ως Rosemary που θα μείνουν αξέχαστες.\nΠηγή κεντρικής φωτογραφίας: https://www.vice.com/en_us/article/gqkj84/why-are-so-many-horror-films-christian-propaganda\nda vinci codehorrormother!religionrosemary's babysignsthe boxthe devil's advocatethe exorcism of emily rosethe exorcistthe ritethe seventh signthrillers


ΑΝΑΚΟΙΝΩΣΗ Σχετικά με τη διεκδίκηση αναδρομικών 13ου και 14ου μισθού. O ΣΥΛΛΟΓΟΣ ΜΑΣ ΘΑ ΣΥΝΕΧΙΣΕΙ ΤΗΝ ΑΓΩΝΙΣΤΙΚΗ ΔΙΕΚΔΙΚΗΣΗ ΤΗΣ ΑΝΑΚΤΗΣΗΣ ΟΛΩΝ ΤΩΝ ΜΙΣΘΟΛΟΓΙΚΩΝ ΑΠΩΛΕΙΩΝ! – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Γ. ΣΕΦΕΡΗΣ"\nΣυντάκτης Σύλλογος εκπαιδευτικών Π.Ε. Γ. ΣεφέρηςΔημοσιεύτηκε την 30/01/2019 08/03/2019 Κατηγορίες Αποφάσεις Δ.Σ. και Γ.Σ., Άρθρα πρώτης σελίδας, Γενικά θέματα - ΕνημερώσειςΕτικέτες ΔΙΕΚΔΙΚΗΣΗ 13ΟΥ ΚΑΙ 14ΟΥ ΜΙΣΘΟΥ\nΠροηγούμενη Προηγούμενο άρθρο: ΠΡΟΣΚΛΗΣΗ ΓΙΑ ΣΥΝΕΔΡΙΑΣΗ Δ.Σ.\nΕπόμενο Επόμενο άρθρο: ΟΥΤΕ ΒΗΜΑ ΠΙΣΩ! ΟΛΟΙ ΣΤΗ ΣΥΓΚΕΝΤΡΩΣΗ ΣΤΟ ΥΠΟΥΡΓΕΙΟ ΠΑΙΔΕΙΑΣ ΠΑΡΑΣΚΕΥΗ 1 ΤΟΥ ΦΛΕΒΑΡΗ ΣΤΙΣ 13.00 ΣΥΝΕΧΙΖΟΥΜΕ ΤΟΝ ΑΓΩΝΑ ΓΙΑ ΤΗ ΜΟΝΙΜΟΠΟΙΗΣΗ ΟΛΩΝ ΤΩΝ ΑΝΑΠΛΗΡΩΤΩΝ! ΕΔΩ ΚΑΙ ΤΩΡΑ 30.000 ΜΟΝΙΜΟΙ ΔΙΟΡΙΣΜΟΙ ΕΚΠΑΙΔΕΥΤΙΚΩΝ!


Μία προειδοποίηση από το παρελθόν – Όταν κανείς δεν έδινε σημασία στην άνοδο του Ισλάμ - Eleutheranea.gr\nΑρχική Άποψη Μία προειδοποίηση από το παρελθόν – Όταν κανείς δεν έδινε σημασία στην...\nΜου το έστειλε στο Facebook ένας γνωστός. Συνειδητοποιώντας ότι πρόκειται για σκέψεις που διατυπώθηκαν πριν από εξίμισι δεκαετίες, σκέφθηκα ότι ενώ κάποιοι ήδη είχαν διαβλέψει τη σιωπηρή ακόμα τότε απειλή για την Ευρώπη, οι περισσότεροι στη Δύση δεν είχαν ιδέα περί τίνος πρόκειται. Πόσο μάλλον αντιληφθεί τις προεκτάσεις για να ανησυχήσουν.\nΔεν είναι περίεργο, αν αναλογιστεί κάποιος ότι σήμερα που η άλωση εκτυλίσσεται φανερά, θορυβωδώς, συχνά αιματηρά, με αυθάδη απαίτηση για προσαρμογή των Ευρωπαίων στις νόρμες των ακάλεστων «φιλοξενούμενων», πολλοί συνεχίζουν να μην καταλαβαίνουν. Στην καλύτερη περίπτωση αδιαφορούν, στη χειρότερη πρωτοστατούν στον πνευματικό αφοπλισμό της Δύσης.\nΑποτέλεσμα μίας μακράς διαδικασίας διανοητικού εκφυλισμού και πολιτικής μαλάκυνσης – ίσως αποτέλεσμα οργανωμένης υπονόμευσης- που οδηγεί τη Δύση σε πολιτισμική ευθανασία. Εκτός και αν οι αφυπνιζόμενες ευρωπαϊκές κοινωνικές και πολιτικές δυνάμεις τραβήξουν τη Γηραιά Ήπειρο έξω από τη σπηλιά του Πλάτωνα.\nΤο προφητικό κείμενο του Γάλλου διανοούμενου Αντρέ Μαλρώ ανήρτησε στο χρονολόγιό του στο fb ο Κώστας Χατζηαντωνίου (Kostas Hatziantoniou). Ο Μαλρώ θερμός υποστηρικτής του Τρότσκι τον οποίον θαύμαζε και είχε συναντήσει, στη συνέχεια συντάχθηκε με τον Ντε Γκώλ ο οποίος τον τοποθέτησε υπουργό Πολιτισμού για μία δεκαετία, μέχρι τον Μάιο του 1968.\nΘεώρησα ότι το κείμενο πρέπει να γίνει κτήμα όσο το δυνατόν περισσότερων.\n«Η φύση ενός πολιτισμού συγκροτείται γύρω από μια θρησκεία. Ο σημερινός πολιτισμός μας αδυνατεί να οικοδομήσει έναν ναό ή ένα ταφικό μνημείο. Θα αναγκαστεί ωστόσο να βρει την θεμελιώδη αξία του, αλλιώς θα αποσυντεθεί. Αυτό θα είναι το μεγάλο φαινόμενο της εποχής μας όσο και η βία της ισλαμικής ισχύος. Υποεκτιμημένη από τους περισσότερους των συγχρόνων μας, αυτή η άνοδος του Ισλάμ αναλογικά είναι συγκρίσιμη με τις απαρχές του κομμουνισμού τον καιρό του Λένιν.\nΟι συνέπειες αυτού του φαινομένου είναι ακόμη απρόβλεπτες. Στο ξεκίνημα της μαρξιστικής επανάστασης, πολλοί πίστευαν ότι θα μπορούσαν να ανακόψουν το ρεύμα αυτό, έστω με μερικές λύσεις. Ούτε ο Χριστιανισμός, ούτε οι εργοδοτικές οργανώσεις, ούτε τα συνδικάτα των εργαζομένων όμως έχουν βρει την απάντηση σε αυτό. Ομοίως σήμερα, ο Δυτικός κόσμος φαίνεται ελάχιστα προετοιμασμένος να αντιμετωπίσει το πρόβλημα του Ισλάμ. Θεωρητικά, η λύση φαίνεται εξαιρετικά δύσκολη.\nΊσως θα ήταν δυνατόν στην πράξη εάν, για να περιοριστούμε στην γαλλική πτυχή του ερωτήματος, την είχε σκεφτεί και εφαρμόσει ένας γνήσιος πολιτικός Ηγέτης. Τα τρέχοντα δεδομένα για το πρόβλημα δείχνουν ότι οι ποικίλες μορφές της μουσουλμανικής δικτατορίας θα εγκαθιδρυθούν επιτυχώς σε όλο τον αραβικό κόσμο. Όταν βέβαια λέω “μουσουλμάνος”, σκέφτομαι λιγότερο θρησκευτικές δομές από ό, τι σύγχρονες πολιτικές δομές που προκύπτουν από το δόγμα του Μωάμεθ.\nΑπό εδώ και πέρα, ο σουλτάνος του Μαρόκου θα είναι ξεπερασμένος και ο Μπούργκιμπα δεν θα διατηρεί την εξουσία παρά μόνο αν γίνει ένα είδος δικτάτορα. Ίσως κάποιες μερικές λύσεις να μπορούσαν να ανακόψουν αυτό το ρεύμα του Ισλάμ, εάν είχαν εφαρμοστεί εγκαίρως, ώστε να καθυστερήσουν την εξέλιξη. Πρακτικά είναι πάρα πολύ αργά! Οι “άθλιοι” έχουν πια πολύ λίγα να χάσουν. Θα προτιμούν να κρατούν την μιζέρια τους μέσα σε μια μουσουλμανική κοινότητα.\nΗ μοίρα τους χωρίς αμφιβολία θα μείνει αναλλοίωτη. Έχουμε μια πολύ δυτική αντίληψη γι’ αυτούς. Αντί για τα οφέλη που εμείς ισχυριζόμαστε ότι μπορούμε να τους προσφέρουμε, αυτοί θα προτιμήσουν το μέλλον της φυλής τους. Η μαύρη Αφρική δεν θα παραμείνει αμέτοχη σε αυτή τη διαδικασία για πολύ καιρό. Το μόνο που μπορούμε να κάνουμε πλέον είναι να συνειδητοποιήσουμε την σοβαρότητα του φαινομένου και να προσπαθήσουμε να καθυστερήσουμε την εξέλιξή του».\n(André Malraux, 3 Ιουνίου 1956 [Elizabeth de Miribel, μεταγραφή από στενογραφία. Πηγή: Ινστιτούτο Charles de Gaulle] )\nΠροηγούμενο άρθροΦώφη Γεννηματά: Χρειαζόμαστε ένα άλλο μοντέλο για να ανοίξει η χώρα με ασφάλεια\nΕπόμενο άρθροΤα σπάει το νέο σκίτσο του Αρκά για την καραντίνα\nΆντονι Φάουτσι: Τι είπε για τα εμβόλια και τις παρενέργειες


Νέο Πειραματικό Δερματικό Επίθεμα Εμβολιαμού Φαίνεται να είναι πιο Αποτελεσματικό από τις Ενέσεις - PHARMACY management ΚΑΙ ΕΠΙΚΟΙΝΩΝΙΑ\nΝέο Πειραματικό Δερματικό Επίθεμα Εμβολιαμού Φαίνεται να είναι πιο Αποτελεσματικό από τις Ενέσεις\nΑναρτήθηκε: Τετάρτη, 03 Νοεμβρίου 2021 - 07:31\nΑυτή είναι μια από τις θετικές παρενέργειες της υγειονομικής κρίσης. Οι ιδέες αφθονούν μεταξύ των ερευνητών, ειδικά όσον αφορά τον εμβολιασμό.\nΑρκετά projects στοχεύουν στη χρήση επιθέματος αντί για βελόνα για τον εμβολιασμό, όχι μόνο για τη διευκόλυνση της αποδοχής του εμβολίου μεταξύ εκείνων που είναι αρνητικοί στο τσίμπημα της βελόνας, αλλά και κυρίως για τη βελτίωση της διανομής και της αποτελεσματικότητας του προϊόντος.\nΓια τους ερευνητές, αυτός είναι ένας επαναστατικός τρόπος χορήγησης εμβολίων στο μέλλον. Η πανδημία το απαιτεί και οι πρώτες δοκιμές -σε ποντίκια σε αυτό το στάδιο- γίνονται με εμβόλια κατά της Covid.\nΜια μελέτη που δημοσιεύτηκε πρόσφατα στο περιοδικό "Science Advances" χρησιμοποιεί ένα εμβόλιο υπομονάδας σε αυτή την περίπτωση.\nΤο έμπλαστρο που χρησιμοποιείται, 1 cm², έχει σε μία από τις όψεις του περισσότερες από 5.000 μικροσκοπικές κορυφές αόρατες με γυμνό μάτι, καλυμμένες με το εν λόγω εμβόλιο.\nΤο έμπλαστρο εφαρμόζεται στο δέρμα για δύο λεπτά. Η αίσθηση; Σύμφωνα με τους ερευνητές, αυτό ισοδυναμεί με «μια κίνηση» ή μια γρατσουνιά που πιέζεται στο δέρμα.\nΤο πιο σημαντικό, η μελέτη δείχνει ότι τα ποντίκια που εμβολιάστηκαν με το έμπλαστρο έλαβαν «μια πολύ ισχυρή απόκριση αντισωμάτων, συμπεριλαμβανομένων των πνευμόνων, η οποία είναι σημαντική για την Covid-19», ισχυρότερη από ό,τι σε ποντίκια που εμβολιάστηκαν με κλασική βελόνα, λέει ο Δρ David Muller, συν-συγγραφέας της μελέτης και ιολόγος στο Πανεπιστήμιο του Κουίνσλαντ της Αυστραλίας.\nΑκόμα καλύτερα, η αποτελεσματικότητα μιας μόνο βοηθητικής δόσης φαίνεται να επιβεβαιώνεται, καθώς κανένα από τα ποντίκια που εκτέθηκαν στον SARS-CoV-2 δεν αρρώστησε, ενώ όλα αυτά που δεν έλαβαν το εμβόλιο, ανέπτυξαν έντονα συμπτώματα.\nΣύμφωνα με τον Δρ Muller, αυτό οφείλεται στη χρήση του επιθέματος το οποίο με τις μικρο-άκρες του προκαλεί μικροτραυματισμούς που ειδοποιούν τον οργανισμό ότι έχει προκύψει πρόβλημα και έτσι διεγείρουν την ανοσολογική απόκριση.\nΑντίθετα, ο μυς, στον οποίο τα εμβόλια χορηγούνται κλασικά, έχει λίγα ανοσοκύτταρα σε σύγκριση με το δέρμα. Επιπλέον, προσθέτει ο Δρ Muller, το εμβόλιο με έμπλαστρο θα μπορούσε να παραμείνει σταθερό για ένα μήνα στους 25°C και ακόμη και μια εβδομάδα στους 40°C.\nΤο έμπλαστρο που χρησιμοποιείται σε αυτή τη μελέτη κατασκευάζεται από την αυστραλιανή εταιρεία Vaxxas και θα πρέπει να αποτελέσει αντικείμενο μελέτης φάσης Ι, σε ανθρώπους, από τον Απρίλιο του 2022.\nΈνας άλλος ερευνητής, ο Burak Ozdoganlar, καθηγητής μηχανικής στο Πανεπιστήμιο Carnegie Mellon στο Πίτσμπουργκ των Ηνωμένων Πολιτειών, εργάζεται επίσης σε επιθέματα εμβολίων από το 2007.\nΕπισημαίνει ότι αυτή η τεχνική εμβολιασμού δεν απαιτεί παρέμβαση «εκπαιδευμένου νοσηλευτικού προσωπικού».\nΚαι το πιο σημαντικό: «Μια μικρότερη ποσότητα εμβολίου, που χορηγείται με ακρίβεια στο δέρμα, μπορεί να προκαλέσει μια ανοσολογική απόκριση παρόμοια με μια ενδομυϊκή ένεση.»\nΤο εργαστήριό του είναι ήδη ικανό να παράγει 300 έως 400 έμπλαστρα την ημέρα. Αλλά λυπάται που δεν μπόρεσε να δοκιμάσει τα εμβόλια mRNA της Pfizer-BioNTech και της Moderna σε αυτά τα επιθέματα, λόγω έλλειψης άδειας από τους εν λόγω φαρμακευτικούς ομίλους.\nΣτην ίδια γραμμή βρίσκονται και αμερικανικές εταιρείες, ιδίως η Vaxess, της οποίας το έμπλαστρο προορίζεται να φέρει το εμβόλιο στα μικροάκρα (και όχι πάνω) του εμπλάστρου, μικροάκρες που διαλύονται στο δέρμα για να το απελευθερώσουν.\nΣτόχος της εταιρείας είναι να προσφέρει ένα συνδυασμένο εμβόλιο κατά της γρίπης και της Covid-19, το οποίο μπορεί να σταλεί ταχυδρομικά στους ασθενείς για να το χορηγήσουν οι ίδιοι.\nΓια να γίνει αυτό, σχεδιάζει να εμβολιάσει 2.000 έως 3.000 άτομα σε κλινικές δοκιμές που θα ξεκινήσουν το επόμενο καλοκαίρι.\nΣύμφωνα με την Vaxess, το κύριο εμπόδιο για τον εμβολιασμό με επιθέματα παραμένει η περιορισμένη ακόμη παραγωγική ικανότητα. Η εταιρεία εκτιμά ότι τα πρώτα προϊόντα θα μπορούσαν να εγκριθούν εντός των επόμενων τριών ετών.


Ζυγοστάθμιση πλοίου - Βικιπαίδεια\nΜε τον όρο ζυγοστάθμιση πλοίου (trimming) χαρακτηρίζεται η διαγωγή ενός έμφορτου πλοίου όταν αυτό φέρεται ισοβύθιστο σε πλώρη, πρύμνη και κατά πλευρά. Τότε το πλοίο λέγεται "ζυγοσταθμισμένο" (trimmed ship). Στη περίπτωση αυτή η Διαγωγή πλοίου είναι μηδενική.\nΤο Κρουαζιερόπλοιο Orchestra ζυγοσταθμισμένο.\nΗ ζυγοστάθμιση φορτηγού πλοίου γίνεται κυρίως με την τακτοποίηση του μεταφερομένου φορτίου το καλούμενο ευτρεπισμό (σε ξηρά φορτία) ή χαπιάρισμα (σε χύμα φορτία). Σε όλους τους άλλους τύπους πλοίων γίνεται με την ισοβαρή κατανομή έρματος, φορτίων, επιβατών και εφοδίων πλοίου.\nΌταν το φορτίο που παραμένει στο πλοίο είναι περιορισμένο ή πλέει "κενό φορτίου" τότε η ζυγοστάθμιση επιτυγχάνεται με τον ερματισμό των δεξαμενών ζυγοστάθμισης.\nΑνακτήθηκε από "https://el.wikipedia.org/w/index.php?title=Ζυγοστάθμιση_πλοίου&oldid=5444323"\nΤελευταία επεξεργασία στις 27 Σεπτεμβρίου 2015, στις 17:20\nΤελευταία τροποποίηση 17:20, 27 Σεπτεμβρίου 2015.


ΣΙΝΕΜΑ Bob Hoskins σε 11 μαθήματα - | MiC - GREEK MUSIC MAGAZINE\nBob Hoskins σε 11 μαθήματα\nΟ ηθοποιός σημαίνει φως, Μπομπ Χόσκινς, έσβησε 71 ετών. Γεννήθηκε του Αγίου Δημητρίου και απέθανε του Αγίου Ιάσωνα. Άφησε όμως σπουδαία παγκόσμια κληρονομιά. Του Κώστα Καρδερίνη\nΟ ηθοποιός σημαίνει φως, Μπομπ Χόσκινς, έσβησε 71 ετών. Γεννήθηκε του Αγίου Δημητρίου και απέθανε του Αγίου Ιάσωνα. Άφησε όμως σπουδαία παγκόσμια κληρονομιά.\nΜόνα Λίζα /Mona Lisa  Neil Jordan\nΟ ρόλος του Τζορτζ, πρώην κατάδικου και νυν υπερασπιστή, ήταν καθοριστικός και σημαδιακός για τον Μπομπ. Κέρδισε Χρυσή Σφαίρα και BAFTA 1ου Ανδρικού Ρόλου και πέρασε στις υποψηφιότητες για Όσκαρ. Με αντίπαλο δέος τον "κακό" Michael Caine.\nΠοιος Παγίδευσε τον Ρότζερ Ράμπιτ /Who Framed Roger Rabbit  Robert Zemeckis\nΘεαματική και πρωτοποριακή [τότε] μείξη κινούμενων σχεδίων και ζωντανών χαρακτήρων, με πολλές παραπομπές σε εμβληματικά καρτούν. Και το όνομα αυτού ντετέκτιβ Έντι Βάλιαντ με συνεταίρα την λυπημένη Ντολόρες [Joanna Cassidy]. Σε τρίγωνο μπελάδων με την Τζέσικα και τον Ρότζερ.\nΗ Κυρία Χέντερσον Παρουσιάζει /Mrs Henderson Presents  Stephen Frears\nΚαταμεσής του δεύτερου πολέμου ο αλλοδαπός ιμπρεσάριος Βίβιαν Βαν Νταμ αναλαμβάνει την καλλιτεχνική διεύθυνση του Θεάτρου Γουίντμιλ [Ανεμόμυλος] στο λονδρέζικο Γουέστ Εντ. Η κυρία χρηματοδότης του τίτλου είναι η Judi Dench.\nΤο Ταξίδι της Φελίτσια /Felicia's Journey  Atom Egoyan\nΜια παράξενη προσωπικότητα με ένοχο παρελθόν, ο μοναχικός μάνατζερ τροφοδοσίας Τζο Χίλντιτς, φρενάρει απότομα πάνω σε μια Φελίτσια [Ευτυχία η Elaine Cassidy] που ψάχνει τη χαμένη της αγάπη. Απανωτά φλασμπάκ συμπληρώνουν το παζλ, αλλά το δράμα υποσκελίζει τον τρόμο.\nΕικοσιτέσσερα Επτά /24 7: Twenty Four Seven  Shane Meadows\nΣε μια τυπική εργατούπολη ο παλαίμαχος αλλά δυναμικός Άλαν Ντάρσι θέλει να σώσει τους πιτσιρικάδες από τα νύχια των συμμοριών και να στρέψει την εκρηκτικότητά τους στο μποξ. Ο ενθουσιασμός του γίνεται κλαμπ πυγμαχίας και παράδειγμα εμπιστοσύνης.\nΤο Μοναχικό Πάθος της Τζούντιθ Χερν /The Lonely Passion of Judith Hearne  Jack Clayton\nΑπατεώνας και φιλόδοξος μπίσνεσμαν ο Τζέημς Μάντεν, καρδιοκατακτητής της απένταρης δασκάλας πιάνου του τίτλου [εξαιρετική η Maggie Smith]. Τόπος το μεταπολεμικό Δουβλίνο, τρόπος η ιδιαίτερη ματιά στην ιδιωτική ζωή. Οι ερμηνείες τους αποθέωση.\nΝίξον /Nixon  Oliver Stone\nΟι ιστορικοί ρόλοι ήταν από τις αγάπες του εκλιπόντα [Νοριέγκα, Χρουστσόφ, Μουσολίνι, Μπέρια, Τσόρτσιλ, Σάντσο Πάντσα, Όντιν]. Εδώ ο Στόουν τον μεταμορφώνει σε Τζέι Έντγκαρ Χούβερ. Τον τίτλο κρατά ο Anthony Hopkins αλλά κι ο Μπομπ ψιλοκεντάει.\nΜπραζίλ /Brazil  Terry Gilliam\nΈνας γραφειοκράτης υδραυλικός Σπουρ που θέλει να "επισκευάσει" τον κλιματισμό σε μια μελλοντολογική μαύρη μπλακ νουάρ κωμωδία δεν έχει ουδεμία σχέση με τον Σούπερ Μάριο. Έχει όμως τεράστια συνάφεια με το πρόσφατο Θεώρημα Μηδέν. Όσο μια μαλλιαρή μαύρη τρύπα.\nΠινκ Φλόιντ: Το Τείχος /Pink Floyd The Wall  Alan Parker\nFloyd ο Bob Geldof, ένας εξαρτημένος ροκ σταρ από τις [μ]εθιστικές ζωντανές του εμφανίσεις. Κατα-κατα-καταρρέει. Τον κατα-κατα-καταπιέζει και τον κατα-κρατάει εθισμένο ο μάνατζερ και πα-τέρας-τζέρ του, ο έτερος Μπομπ ο επιλεγόμενος. Σκέτη ντόπα.\nΚαμιά Προσευχή για τους Πεθαμένους /A Prayer for the Dying  Mike Hodges\nΟ πατήρ Μάικλ ντα Κόστα είναι αυτόπτης μάρτυρας της δράσης του ιρλανδού βομβιστή Φάλον [Mickey Rourke]. Στο βρόμικο παιχνίδι είναι μπλεγμένοι και οι Alan Bates και Liam Neeson. Το μήλον λέγεται Sammi Davis αλλά ο δικός μας Μπομπ είναι τέρας εξομολόγησης [ελέω Χίτσκοκ].\nΚάπταιν Χουκ /Hook  Steven Spielberg\nΟκέι, τους πρώτους τους κρατάνε οι αμερικανοί Dustin Hoffman, Robin Williams και Julia Roberts. Αλλά οι βρετανοί Bob Hoskins, Maggie Smith, Phil Collins καταθέτουν ταπεινά τη θεατρική τους παιδεία και δίνουν άλλη διάσταση στην παραμυθένια οικογενειακή περιπέτεια.


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 05/11/14\nΗ αντίληψη που έχουμε για τον εαυτό μας και τον κόσμο που μας περιβάλλει εξαρτάται από το κατά πόσο έχουμε προσεγγίσει την αληθινή μας φύση. Δηλαδή, πόσο καλά έχουμε κατανοήσει αυτό που ονομάζουμε πραγματικότητα και πόσο δεκτικοί είμαστε απέναντι σε ό,τι συμβαίνει. Κάποιες πληροφορίες-γνώσεις μπορούν να μας βοηθήσουν να δούμε τη ζωή με λιγότερα φίλτρα, λιγότερες σκέψεις, λιγότερες αντιστάσεις και περισσότερη χαρά. Σ' αυτό το άρθρο παρουσιάζουμε δέκα από τις πιο σημαντικές.\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Κυριακή, Μαΐου 11, 2014 Δεν υπάρχουν σχόλια:\nΟργασμός μετά θάνατον και άλλες 7 αλήθειες που δεν φαντάζεστε για το σεξ\nΗ Μητέρα Μου Στην Εκκλησία /Του Νικηφόρου Βρεττάκου\nΆλλαξε τη μπόλια* της η μητέρα μου κι ετοιμάστηκε να πάει στην εκκλησία.\nΚαθαρή σαν αστέρι, παρόλα τα μαύρα της, κατεβαίνει τα πέτρινα σκαλοπάτια\nκοιτάζοντας την ευγένεια του ήλιου\nκαι τις άσπρες πορτοκαλιές.\nΤον φαντάζεται αγάπη που ανατέλλει στον ουρανό — δεν ξέρει η μητέρα μου.\nRegistry Recycler - "Ανακυκλώστε" το μητρώο των Windows και βελτιώστε την απόδοση του H/Y σας! (Αναλυτικός Οδηγός)\nΚαθαρίστε κι ανακυκλώστε, το μητρώο του υπολογιστή σας!\nΤι είναι η τοποθεσία registry;\nΤο μητρώο (registry) των Windows, είναι η βάση δεδομένων, που περιέχει όλες τις ρυθμίσεις των εγκατεστημένων προγραμμάτων και υπηρεσιών του συστήματός σας.\nΌπως λοιπόν μπορείτε να καταλάβετε, αυτή η τοποθεσία, είναι ίσως η σημαντικότερη στο σύστημα του υπολογιστή σας, για τη συνολική σωστή λειτουργία της συσκευής σας.\nΓιατί σχετίζεται με την απόδοση του υπολογιστή;\nΥπάρχει μία ασθένεια στην οποία είναι επιρρεπείς οι γυναίκες που περνούν μία τέτοια περίοδο με ιδιαίτερα αυξημένη συχνότητα σεξουαλικών επαφών.\n”Eurovision 2014. Η θηλυκοποίηση, ο ευνουχισμός τους άντρα και ο ερμαφροδιτισμός της φύσης”.\nΑρνούμαι να αναδημοσιεύσω μία φωτογραφία που μου προκαλεί λύπη και όχι μόνο! Δεν έχει να κάνει με την αποδοχή των σεξουαλικών προτιμήσεων. Αυτό είναι καθαρά προσωπικό θέμα και δεν καταλαβαίνω γιατί να διατυμπανίζεται. Καταλαβαίνω όμως γιατί επιβάλλεται με το έτσι θέλω η θέαση της διαστροφής μια κατασκευασμένης φύσης και το πιο σημαντικό να το “θεωρούν φυσική έκφραση”. Για την καταστροφή των ηθών, της οικογένειας αλλά και γενικότερα του μικρόκοσμου του καθενός. Όχι δεν είναι φυσιολογικό το θέαμα που αντίκρισαν χτες όσοι ετυχε να δουν την κατάντια του ανθρώπινου πολιτισμού και ευτυχώς δεν το είδα!\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Κυριακή, Μαΐου 11, 2014 2 σχόλια:\nΠως να απαλλαγείτε από την φλεβίτιδα φυσικά και ανέξοδα!\nΑν τα πόδια σας εμφανίζουν πρήξιμο, ελικοειδείς φλέβες και μπλε-μαύρο χρώμα. Τότε πάσχετε από ευρυαγγείες. Δείτε πώς μπορείτε να απαλλαγείτε.\nΌλοι είμεθα Έλληνες! Οι νόμοι μας, η φιλολογία μας, η Θρησκεία μας, οι τέχνες μας έχουν τις ρίζες των στην Ελλάδα. Ο ανθρώπινος τύπος και το ανθρώπινο πνεύμα έφθασαν στην τελειότητα στην Ελλάδα"\nΒλ. Πέρσυ Σέλλεϋ (1792-1822) "Ελλάς"\n1. Ποτέ στην αρχαιότητα, στη ρωμαϊκή, ρωμαιοβυζαντινή και μεταβυζαντινή περίοδο (στα 400 χρόνια της οθωμανικής κυριαρχίας), το όνομα Έλλην δεν πολιτογραφήθηκε σαν δηλωτικό φυλετικής και εθνικής καταγωγής εκείνου που το έφερε.\nΑυτό, και στις τέσσερις αυτές περιόδους, συμβόλιζε και εξέφραζε τον φορέα των υψηλοτέρων, ωραιοτέρων και τελειοτέρων πνευματικών, φιλοσοφικών, θρησκευτικών, πολιτιστικών, ανθρωπιστικών, πολιτικών, κοινωνικών κ.λπ. ΙΔΕΩΔΩΝ που από τους πανάρχαιους προϊστορικούς χρόνους μέχρι την εποχή μας μπόρεσε ο Άνθρωπος να συλλάβει, ενστερνιστεί, λατρεύσει και μεταδώσει και στους άλλους Ανθρώπους.\nΑκόμα αυτό, και στις τέσσερις αυτές περιόδους, αποτελούσε το διαχωριστικό ορόσημο ανάμεσα στους βάρβαρους, δηλαδή στους απολίτιστους λαούς (Εβραίους, Βορειοευρωπαίους, Ευρωασιάτες και Πέρσες), και εκείνους που είχαν εκπολιτιστεί, δηλαδή όσους είχαν ασπασθεί και ακολουθούσαν ("χρώμενοι της Ελλάδος φωνής" ομιλούσαν την ελληνική γλώσσα) τον Πολιτισμό, τις πνευματικές, φιλοσοφικές, θρησκευτικές, ανθρωπιστικές, πολιτικές, κοινωνικές αξίες, αρχές και παραδόσεις των Ελλήνων.\nΟι περισσότεροι άγιοι προτρέπουν τους ανθρώπους να μετανοήσουν…\nΠοιος όμως μπορεί να ορίσει τι είναι αμαρτία στον κόσμο της ατέλειας όπου ζούμε, όταν η ίδια η φύση αμαρτάνει ως προς τα δημιουργήματά της;\nΚΑΤΑ ΜΑΡΙΑΜ (ΜΑΓΔΑΛΗΝΗΣ) ΕΥΑΓΓΕΛΙΟ, ΣΤΙΧ. 13-17\n«Ποια είναι η αμαρτία του κόσμου; Ο διδάσκαλος απάντησε: Δεν υπάρχει αμαρτία. Εσείς είστε που κάνετε την αμαρτία να υπάρχει, όταν ενεργείτε σύμφωνα με τις συνήθειες της φύσης σας, που είναι επιρρεπής στη μοιχεία».\nΗ ίδια η φύση της ύλης καταλήγει ως φύση μοιχός και η λέξη "μοιχεία" εδώ, δεν έχει καμιά σεξουαλική χροιά.\nΟι άνθρωποι πάλι θεωρούν πως θα πρέπει να μετανιώσουν για τις αμαρτίες που έχουν διαπράξει απέναντι στους συνανθρώπους τους.\nΗ Ουγγαρία ζητά αυτονομία όλων των Ούγγρων που ζουν εκτός των συνόρων της\nΜάιος 11, 2014.\nΗ Ουγγαρία θα αγωνισθεί για τα δικαιώματα της, στο πλαίσιο της Ευρωπαϊκής Ένωσης, και ζητά την αυτονομία των Ούγγρων που ζουν πέρα από τα σύνορά της, στην Κεντρική Ευρώπη, συμπεριλαμβανομένης της Ουκρανίας, όπως δήλωσε το Σάββατο, ο πρωθυπουργός Βίκτορ Όρμπαν.\nΟ Όρμπαν, ο οποίος έχει λάβει από το κοινοβούλιο έγκριση για δεύτερη συνεχή πρωθυπουργική θητεία, μετά τη σαρωτική εκλογική του νίκη τον περασμένο μήνα, δήλωσε ότι θα υποστηρίξει την ουγγρική πολιτική για την ένωση όλου του έθνους που βρίσκεται εκτός συνόρων.\nΠιστεύω ότι τούτη η ερώτηση δημιουργείται αυθόρμητα μέσα στον κάθε άνθρωπο, όταν ζει με την περιορισμένη του αντίληψη, σ' αυτό που θεωρεί σαν Εαυτό του... Αυτό το συμπαγές, πονεμένο και δυστυχισμένο πλάσμα που λέγεται "άνθρωπος" πρέπει, επιβάλλεται να έχει έναν θεό... Επιβάλλεται να πιστεύει κάπου, να προσδιορίζεται από μια Ύψιστη Δύναμη, με Νοημοσύνη και Αγάπη, όσα δηλαδή δεν έχει ο άνθρωπος και η ανθρώπινη ζωή, να παρουσιάσει σαν Νοημοσύνη και Αγάπη, στονΦυσικό Κόσμο... Είναι πολύ βολικό να είσαι παιδί και να αυτοπροσδιορίζεσαι από τους ενήλικες.... Να λες "δεν ξέρω", "δεν ήξερα"...\nΤο δύσκολο δεν είναι να μάθει κανείς τι είναι ο Θεός, το δύσκολο είναι να γνωρίσει τον Εαυτό του...\nΤο δύσκολο δεν είναι να αγαπήσει τον Θεό, το δύσκολο είναι να Αγαπήσει τον Εαυτό του...\nΑνάμεσα σε αυτούς όμως, ήταν και 7 Ελληνες ναυτικοί, οι οποίοι αγάπησαν το Περού από τα ταξίδια τους και είχαν εγκατασταθεί εκεί για να ζήσουν. Κάποιοι από αυτούς είχαν παντρευτεί με Περουβιανές γυναίκες και είχαν δημιουργήσει τις οικογένειές τους.\nΟταν λοιπόν έγινε η φονική επιδρομή, μαζεύτηκαν όλοι οι Ελληνες σε ένα σπίτι, μαζί με πολλούς Περουβιανούς κατοίκους, κλειδώθηκαν μέσα, ύψωσαν την ελληνική σημαία και περίμεναν με αγωνία.\nTo σύμπαν προσπαθεί να επικοινωνήσει μαζί σου. Ακούς ;\nΘεριεύει στη Βρετανία ο «ιός» τωνσυμβολαίων μηδενικών ωρών εργασίας (zero hours contracts),μετατρέποντας σε εφιάλτη τη ζωή πολλών εκατοντάδων χιλιάδων εργαζομένων όχι μόνον στις αλυσίδες ταχυφαγείων των «McDonald’s» και στα σούπερ μάρκετ της «Tesco», στις αλυσίδες πολυ-κινηματογράφων «Cineworld», στα πανδοχεία και στα γηροκομεία, αλλά και στα πανεπιστήμια, στα σχολεία, στα νοσοκομεία, σε κέντρα υγείας, σε ηλεκτρονικά και «κλασικά» Μέσα Ενημέρωσης, εξασφαλίζοντας φτώχεια, αβεβαιότητα και ανασφάλεια.\nΗ Eurovision είναι σοβαρή ιστορία. Πατσαβούρα διαγωνισμός, όμως σοβαρή ιστορία. Σε παρακολουθούν 200 εκατομμύρια άνθρωποι, αρα το έργο δεν το παίρνεις στην πλάκα. Άσχετα αν το βλέπουν για πλάκα.\nΤο θέαμα είναι εμπορικό, δηλαδή παίζει το χοντρό πακέτο. Μην κυττάς που η Ελλάδα χρεώνετε και συ αυτόν τον διαγωνισμό από τον οποίον θα έπρεπε να κονομάει. Όταν, όμως, είσαι γεννημένο λαμόγιο θα κάνεις μακροβούτι στο μέλι, δεν θα ακουμπήσεις μονάχα το δάκτυλό σου. Μη ξεφύγουμε από το θέμα μας.\nΞέχνα τους χορηγούς που σπρώχνονται να αγοράσουν το φιλέτο. Δυο λόγια για το πολιτικό παιχνίδι που μπορεί να παιχτεί. Με γεγονότα.\nΔεν μου το βγάζεις από το μυαλό ότι στη φετινή Eurovision στήθηκε το πιο μεγάλο κόλπο. Και επειδή έπιασε η δουλειά με τα γένεια του τρανσέξουαλ Αυστριακού ήδη το επιτελείο ψάχνει ποια έκπληξη θα λανσάρει στο διαγωνισμό του 2015.\nΑπλά είναι τα πράγματα. Ποιο είναι το ζητούμενο; Η τηλεθέαση. Το τελευταίο που απασχολεί είναι η ποιότητα των τραγουδιών. Ένα πανηγύρι είναι η Eurovision όπου χώρος υπάρχει μόνο στο χαβαλέ. Τίποτα άλλο. Στο πως θα εντυπωσιάσουμε την πιτσιρικαρία της Ευρώπης. Αυτοί είναι το τάργκετ γκρουπ.\nΈτσι είναι. Ο μεγάλος όγκος των ψήφων μέσω κινητών τηλεφώνων προέρχεται από ανήλικους, από έφηβους που τρελλαινονται στο διαφορετικό, στο ξεχωριστό, σε ό,τι τους ιντριγκάρει. Σε κάτι σπέσιαλ θα πέσουν σαν τις αλογόμυγες σε κόπρανα. Η απόλυτη ευτυχία της μύγας να προσγειωθεί σε φρέσκα, αχνιστά κόπρανα.\nΝα ξεκαθαρίσουμε ότι το τραγούδι της Αυστρίας ήταν κατά την υποκειμενική μου άποψη το καλύτερο. Να ξεκαθαρίσω επίσης ότι η εικόνα του μουσιού είναι κάτι το οποίο μου προκαλεί αποστροφή.\nΔεν είμαι ομοφοβικός. Πιστεύω ότι ο καθένας από εμάς έχει το δικαίωμα να παρουσιάσει τον εαυτό του όπως ακριβώς θέλει, όπως και εγώ υποκειμενικά έχω το δικαίωμα να μην μου αρέσει κάτι που βλέπω. Με τον ίδιο τρόπο που δεν μου αρέσει να βλέπω την εικόνα της νικήτριας της χθεσινής Eurovision, με τον ίδιο ακριβώς τρόπο δεν μπορώ να βλέπω τον άντρακλα που κάθεται και ρουφάει τον φραπέ του στην καφετέρια, με ανοιχτό το πουκάμισο και τον χρυσό σταυρό να μπλέκεται στο δασύτριχο στήθος του.\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Κυριακή, Μαΐου 11, 2014 1 σχόλιο:\nΜια ιστορία που ξέρω από παλιά. Ότι καλύτερο έχει ποτέ ειπωθεί…\nΚάποτε, ένας νέος ερωτεύτηκε παράφορα μια κοπελιά.\nΕκείνη, για να δει πόσο την αγαπά, απαίτησε να πάει να ζήσει κοντά της.\nΟ νέος, έφυγε από το σπίτι του για να ζήσει μαζί της.\nΕκείνη, επειδή ήταν μάγισσα, ήξερε ότι για να τον έχει δικό της, έπρεπε να τον αποκόψει από κάθε ισχυρή αγάπη του παρελθόντος του.\nΈτσι του παρήγγειλε:\nΗ γλωσσοφαγιά επηρεάζει τη ζωή μας και μας κάνει να είμαστε σαν το φτερό στον άνεμο. Το χειρότερο είναι ότι δεν το καταλαβαίνουμε, δεν ξέρουμε πώς να προστατευτούμε.\nΓλωσσοφαγιά, μια λέξη που κάποιοι τη δέχονται και κάποιοι όχι. Ίσως τη θεωρούμε δεισιδαιμονία και να μη της δίνουμε σημασία. Είναι το σημείο που λέμε εγώ δεν τα πιστεύω αυτά και αφού δεν τα πιστεύω δεν με επηρεάζουν. Έλα όμως που δεν είναι έτσι πάντα.\nΝαι γίνεται να μην σε επηρεάζουν όμως θέλει τρόπο.\nΑλλά ας τα δούμε τα πράγματα σφαιρικά και μέσα από το πώς είναι.\nΚάθε σκέψη είναι μία μορφή δόνησης. Αυτό γνωρίζουμε. Τόσα χρόνια έχει γίνει μία μορφή «μόδας» που μας λέει να σκεφτόμαστε θετικά.\nΆρα αφού η σκέψη είναι δόνηση και έχουμε μάθει ότι η αρνητική σκέψη επηρεάζει, γιατί να μη μας επηρεάζει η σκέψη που έχει ο διπλανός μας για μας ?\nΕγώ βέβαια δεν παρακολούθησα τη διοργάνωση αλλά ενημερώθηκα λεπτομερώς από τον One Eyed Bert που την είδε ολόκληρη και δεν πήγε επί 3 ώρες ούτε για κατούρημα.\nΑπό τα ουρλιαχτά του Bert κατάλαβα ότι η Ελλάδα μάλλον δεν τα πήγε και τόσο καλά, αφού τερμάτισε στην 20ή θέση, αν και τα προγνωστικά την έφερναν μέσα στη 10άδα, οπότε καταλαβαίνουμε ότι τα προγνωστικά για τη Eurovision βγαίνουν από τις ίδιες εταιρείες που φέρνουν τη Νέα Δημοκρατία πρώτη στις δημοσκοπήσεις.\nH Ελλάδα δεν κατάφερε να πάρει το 12άρι από καμία χώρα, αφού η Κύπρος δε συμμετείχε, αλλά αυτό συνέβη γιατί όλη η Ευρώπη μας ζηλεύει, επειδή θα είμαστε οι μοναδικοί που θα βγάλουμε αριστερό κόμμα στις ευρωεκλογές. Όλα τα βλέμματα είναι στραμμένα στον Αλέξη Τσίπρα.\nΚρέμονται από την φούστα της, ονειρεύονται το φαγητό της όταν είναι στο σχολείο, μυρίζουν το άρωμα της σε ρούχα πλυμένα με Soupline, σε κάθε δυσκολία τρέχουν στην αγκαλιά της για θαλπωρή. Οι παραπάνω εικόνες χτίζονται όταν ένα παιδί είναι μικρό και μεγαλώνει με το πρότυπο της μητέρας. Όταν όμως, οι ίδιες εικόνες συνεχίζονται μέχρι την ενήλικη ζωή, είμαστε σίγουροι πως αυτός είναι ο απαιτούμενος ρόλος της μητέρας;\nΓια τη μητέρα μου!!\nαπό τη στιγμή που με χάιδευες μέσα στη κοιλιά σου.\nαπό τη στιγμή που έβαλες όλη τη δύναμή σου\nγια να γεννηθώ.\nαπό τη στιγμή που με έμαθες να περπατώ.\nαπό τη στιγμή που μου κρατούσες το χέρι\nόταν έβγαζα τα πρώτα μου δοντάκια.\n1. «Συναντώ» πολλούς πολλούς Υποκριτές, ξέρετε αυτούς που κάνουν πολέμους, αυτούς που απατούν τον άντρα και την γυναίκα τους με χίλιους δύο τρόπους, αυτούς τους ανεγκέφαλους πολιτικούς, αυτούς τους πλουτοκράτες που θέλουν να ελέγξουν τα πάντα...και τον λαό των προβάτων που προσπαθούν να βολευτούν κάπου, κάπως, κάποτε. Αλλά αυτές είναι γενικόλογες και επιφανειακές διαπιστώσεις που δεν καταδεικνύουν το βάθος της ανθρώπινης Ανωμαλίας σε ατομικό και συλλογικό επίπεδο.\nΓιατί τόση σχιζοφρένεια; «Συναντώ» και αυτούς προσπαθούν να μετουσιώσουν μια Διδασκαλία ενός Αρχιδιδάσκαλου και φανατίζονται προσπαθώντας να την κάνουν κτήμα τους.\nΜα σε ποιον κόσμο ζείτε; «Ανώριμα παιδιά», αυτό είναι οι άνθρωποι. Και μια που είπαμε για «παιδιά» Φυσιολογικά κάποιος μεγαλύτερος σε ηλικία πρέπει να είναι περισσότερο φωτισμένος από έναν μικρότερο σε ηλικία άνθρωπο. Αυτό δεν είναι το φυσιολογικό; Συμβαίνει όμως;\nΘέλουμε μια άλλη πραγματικότητα... αλλά και δεν θέλουμε να αλλάξει τίποτα απ' όσα ορίζουμε σημαντικά και αναγκαία, εμείς!


«Υιοθετεί» τους "αντάρτες" τώρα ο Κυριάκος - το χοντρό δούλεμα της ΝΔ με τα «χρίσματα» - ΒΙΝΤΕΟ | Kavala News Τα Νέα της Καβάλας Online\n«Στις εκλογές αυτές οι στόχοι μας είναι σαφείς. Πρώτον καθαρή, ευρεία, μεγάλη νίκη στις ευρωεκλογές. Δεύτερο, καμία περιφέρεια σε στέλεχος του ΣΥΡΙΖΑ και όσο το δυνατόν περισσότερες περιφέρειες σε στελέχη που πρόσκεινται στη ΝΔ. Και στους 3 μεγάλους Δήμους να εκλεγούν στελέχη που πρόσκεινται και υποστηρίζονται από την παράταξή μας» (…) «σε αυτή την προσπάθεια, χρειάζονται όλοι» (…) «σας θέλω όλους δίπλα μου στην πρώτη γραμμή. Τώρα είναι η ώρα που θα κριθούμε από το λαό και όλα τα στελέχη μας πρέπει να συστρατευθούν σε αυτόν τον κοινό σκοπό που θα αποτυπωθεί στο αποτέλεσμα των ευρωεκλογών, των περιφερειακών εκλογών και των τριών μεγάλων δήμων».\nΤάδε έφη ο Κυριάκος Μητσοτάκης στην κοινοβουλευτική ομάδα της ΝΔ. Είπε ξανά τα ίδια δηλαδή. Γιατί δεν τα έχει πει μια και δυό φορές, αλλά πολλές, και όλο κάποιοι σπεύδουν να μεταφράσουν κατά το δοκούν τις βουλές του προέδρου τους και να τις προσαρμόσουν στο δικό τους μικρόκοσμο, στη δική τους «σφαίρα επιρροής», στο δικό τους τοπικό «μαντρί».\nΗ ΝΔ έχει βάλει δύο στόχους για τις αυτοδιοικητικές εκλογές: ο ένας είναι να εκλεγούν δεξιοί σε όλες τις Περιφέρειες κι ο άλλος να εκλέξει «δικούς της» δημάρχους στους τρεις μεγάλους Δήμους (Αθήνα, Θεσσαλονίκη, Πειραιά). Τελεία. Και παύλα. Αυτός είναι ο πήχυς.\nΚαι πάμε στη μετάφραση.\nΓΙΑ ΤΙΣ ΕΥΡΩΕΚΛΟΓΕΣ:\nΟ Κυριάκος Μητσοτάκης στην ομιλία του στους βουλευτές της ΝΔ έστειλε ένα μήνυμα που λέει, να παραμερίσουν διαφωνίες και προτιμήσεις στις αυτοδιοικητικές εκλογές και να τον στηρίξουν όλοι στη μάχη των ευρωεκλογών. Αυτό τον ενδιαφέρει. Να μην επηρεάσει το αποτέλεσμα των ευρωεκλογών ο κατακερματισμός και η πολλαπλή διάσπαση δυνάμεων σε περιφέρειες και δήμους, εκεί όπου υπάρχει πραγματικό πρόβλημα, έχθρες και ίντριγκες που έχουν αρχίσει να διώχνουν κόσμο από τη ΝΔ.\nΟ Κυριάκος Μητσοτάκης ήταν πολύ συγκεκριμένος. Δεν είπε ότι η ΝΔ έβαλε στόχο τους «μεγάλους Δήμους» έτσι γενικά, αλλά τους τρεις μεγάλους Δήμους. Πιο σαφές δεν γίνεται.\nΈως τώρα, η ΝΔ, δια των τοπικών εκπροσώπων της και διαφόρων παραγόντων (ή εν δυνάμει παραγόντων) μοίραζε «χρίσματα» εδώ κι εκεί. Άσχετα αν η ΝΔ δια του προέδρου της, μιλούσε πιο γενικά. Έτσι στο νομό Καβάλας μάθαμε κάποια στιγμή δια στόματος Μακάριου Λαζαρίδη ότι η ΝΔ (του Μακάριου) στηρίζει Τσανάκα στην Καβάλα, Αναστασιάδη στο Παγγαίο, Μιχαηλίδη στο Νέστο και Κυριακίδη στη Θάσο. Για την Δήμητρα Τσανάκα υπήρξε επιπλέον και «δήλωση-χρίσμα» από το Λευτέρη Αυγενάκη.\nΑπό τα τελευταία λεχθέντα του προέδρου της ΝΔ (τα οποία μοιάζουν και με όλα τα προηγούμενα που ο ίδιος είπε) τη ΝΔ δεν την ενδιαφέρει κανένας άλλος Δήμος. Πιο απλά δεν περιγράφεται.\nΊσως γι΄αυτό βλέπουμε και στο νομό Καβάλας πολλά στελέχη της ΝΔ να μπαίνουν σε συνδυασμούς που δεν πήραν τα δήθεν «χρίσματα» ή να στηρίζουν «αντάρτες» χωρίς καμία συστολή. Το τι γίνεται (και στους 4 Δήμους) με τον κατακερματισμό δυνάμεων της ΝΔ, είναι πραγματικά ενδιαφέρον, ίσως και πρωτοφανές.\nΟ πρόεδρος της ΝΔ αντί να στηρίξει μόνο τους ανθρώπους στους οποίους έδωσε «χρίσμα» όπως πχ ο Χρήστος Μέτιος, έβαλε έναν άλλο, επιπλέον στόχο: «καμία περιφέρεια σε στέλεχος του ΣΥΡΙΖΑ». Το έκανε μάλιστα ακόμη πιο συγκεκριμένο: «όσο το δυνατόν περισσότερες περιφέρειες σε στελέχη που πρόσκεινται στη ΝΔ».\nΌπερ σημαίνει (με δικά μας λόγια) «ψηφίστε τις επίσημες υποψηφιότητες ή ακόμα και τους γαλάζιους αντάρτες, αρκεί να μην εκλεγεί κάποιος του ΣΥΡΙΖΑ».\nΑυτά που ακούγαμε έως τώρα για «χρίσματα» και «εκλεκτούς» ήταν τελικά αυτά που προσπαθούσαν να επιβάλλουν ανά περιοχή οι συνεργάτες του Κυριάκου για να προωθήσουν δικούς τους φίλους και κολλητούς, σύμφωνα πάντα με τις προσωπικές τους επιθυμίες.\nΟι νεοδημοκράτες, όπως επιβεβαίωσε με σαφέστατο τρόπο και ο Κυριάκος Μητσοτάκης, είναι ελεύθεροι να κάνουν ό,τι θέλουν. Καμία απειλή για διαγραφές, καμία κύρωση. Είναι πλέον σαφές ότι η ΝΔ θα εκμεταλλευτεί στο έπακρο τα οφέλη της απλής αναλογικής ώστε στη συνέχεια να αθροίσει δυνάμεις και οι παρατάξεις της (που σήμερα δείχνουν μια στρεβλή εικόνα κατακερματισμού) να είναι οι αυριανές διοικήσεις στους ΟΤΑ.\nΤο σχέδιο της ΝΔ αποκαλύφθηκε\nΤελικά, φαίνεται ότι υπάρχει «γαλάζιο σχέδιο» για την επόμενη μέρα στους ΟΤΑ. Και μπορεί το σχέδιο να μην υπήρχε από την αρχή, αλλά προέκυψε στην πορεία. Δεν μπόρεσε να επιβάλλει πρόσωπα και προτίμησε να μην πάει σε σκληρή γραμμή πειθαρχίας. Εάν έμπαινε σε διαδικασία διαγραφών, ίσως χρειαζόταν να «εξαφανίσει» ή στην καλύτερη περίπτωση να «συρρικνώσει» την στελεχιακή βάση στην περιφέρεια.\nΠροτίμησε να «υιοθετήσει» από τώρα τα «απολωλότα πρόβατα» για να κρατήσει το «μαντρί» έστω και μετά τις εκλογές, αφού πρώτος στόχος είναι η εξουσία και μόνο, κι ας στηρίζεται σε «αντάρτες». Δεν είναι εξάλλου λίγες οι περιπτώσεις «ανταρτών» που πήγαν κόντρα στο κόμμα και «υιοθετήθηκαν» εκ των υστέρων για να έχει το κόμμα πρόσβαση στις διοικήσεις των ΟΤΑ. Η περίπτωση Τζιτζικώστα στη Θεσσαλονίκη είναι ίσως η πιο πρόσφατη και πιο χειροπιαστή. Εκλέχθηκε ως αντάρτης, υιοθετήθηκε εκ των υστέρων.\nΤώρα, ο Κυριάκος Μητσοτάκης, το πήγε ένα βήμα παραπέρα. Τους «υιοθετεί» προκαταβολικώς και προεκλογικώς. Είναι η απλή αναλογική που του δίνει τη δυνατότητα να το κάνει αυτό. Την οποία, η ΝΔ που την πολέμησε και συνεχίζει να την πολεμά, εξαγγέλοντας ότι θα την καταργήσει με την πρώτη ευκαιρία, τώρα σπεύδει να την εκμεταλλευτεί.\nΓια όσους δεν κατάλαβαν…\nΜπορεί τα στελέχη της ΝΔ να μην έχουν ακόμη καταλάβει ότι ίσως αύριο κληθούν να συνδιοικήσουν με άλλα στελέχη του κόμματος με τα οποία σήμερα βρίζονται δημοσίως και αλληλοκατηγορούνται, αλλά θα τα βρουν μπροστά τους. Βέβαια, για κάποιους όλο αυτό είναι μια θεατρική παράσταση που την παίζουν συνειδητά. Για άλλους όμως θα είναι μεγάλος πονοκέφαλος μετά τις εκλογές.\nΊσως και στους άλλους πολιτικούς χώρους, να μην έχουν αντιληφθεί ακόμη ότι η ΝΔ κατεβαίνει διαιρεμένη τώρα για να αθροίσει δυνάμεις μετά. Για τα στελέχη της ΝΔ, το δούλεμα, σε αυτές τις περιπτώσεις, όσο χοντρό κι αν είναι, έχει μικρή σημασία, μπροστά στο στόχο: εξουσία να΄ναι κι όπως να΄ναι, μ΄όποιους να΄ναι…\nΗ ΝΔ "στην πραματικότητα" δεν κατεβαίνει διασπασμένη. Κατεβαίνει με δύο ψηφοδέλτια. Κι αυτό ίσως τής εξασφαλίσει στο τέλος και περισσότερες ψήφους. Δεν έχει σημασία η πρωτιά, όταν οι έδρες θα μοιραστούν αναλογικά. Σημασία έχει το άθροισμα μετά.